text:
Ditso tsa Iseraele di balwa lekgetlo la bobedi (1-65)
26 Morago ga petso,+ Jehofa o ne a raya Moshe le Eliasare morwa moperesiti Arone a re:2 “Balang phuthego yotlhe ya Baiseraele go simolola ka ba ba nang le dingwaga di le 20 go ya kwa godimo, go ya ka dikgotla tsa bone, lo bale botlhe ba ba ka nnang masole mo Iseraele.”+3 Ka jalo, Moshe le moperesiti Eliasare+ ba ne ba bua le batho mo sekakeng sa Moabe+ gaufi le Joredane kwa Jeriko,+ ba re:4 “Tsayang palo ya botlhe go simolola ka ba ba nang le dingwaga di le 20 go ya kwa godimo, fela jaaka Jehofa a laetse Moshe.”+Jaanong bomorwa Iseraele ba ba neng ba tswa mo lefatsheng la Egepeto e ne e le:5 Rubene,+ leitibolo la ga Iseraele; bomorwa Rubene+ e ne e le: ba ga Hanoke, lelapa la Bahanoke; ba ga Palu, lelapa la Bapalu;6 ba ga Heserone, lelapa la Baheserone; ba ga Karami, lelapa la Bakarami.7 Ano e ne e le malapa a Barubene, mme ba ba kwadisitsweng ba bone ba ne ba le 43 730.+8 Morwa Palu e ne e le Eliabe.9 Mme bomorwa Eliabe e ne e le Nemuele, Dathane le Abirame. Dathane yono le Abirame e ne e le ba ba tlhophilweng ba phuthego, ba ba neng ba lwa le Moshe+ le Arone ba na le setlhopha sa ga Kora+ fa ba ne ba lwa le Jehofa.+10 Mme lefatshe le ne la bulega,* la ba kometsa. Kora ene, o ne a swa le ba ba neng ba mo eme nôkeng fa molelo o ne o laila banna ba le 250.+ Mme ba ne ba nna sekao se se tlhagisang.+11 Le fa go ntse jalo, bomorwa Kora ba ne ba se ka ba swa.+12 Bomorwa Simeone+ go ya ka malapa a bone e ne e le: ba ga Nemuele, lelapa la Banemuele; ba ga Jamine, lelapa la Bajamine; ba ga Jakine, lelapa la Bajakine;13 ba ga Sera, lelapa la Basera; ba ga Shaulo, lelapa la Bashaulo.14 Ano e ne e le malapa a Basimeone: Ba ne ba le 22 200.+15 Bomorwa Gada+ go ya ka malapa a bone e ne e le: ba ga Sefone, lelapa la Basefone; ba ga Hagi, lelapa la Bahagi; ba ga Shuni, lelapa la Bashuni;16 ba ga Oseni, lelapa la Baoseni; ba ga Eri, lelapa la Baeri;17 ba ga Arode, lelapa la Baarode; ba ga Areli, lelapa la Baareli.18 Ano e ne e le malapa a bomorwa Gada, mme ba ba kwadisitsweng ba bone ba ne ba le 40 500.+19 Bomorwa Juda+ e ne e le Ere le Onane.+ Le fa go ntse jalo, Ere le Onane ba ne ba swela mo lefatsheng la Kanana.+20 Mme bomorwa Juda go ya ka malapa a bone e ne e le: ba ga Shela,+ lelapa la Bashela; ba ga Perese,+ lelapa la Baperese; ba ga Sera,+ lelapa la Basera.21 Mme bomorwa Perese e ne e le: ba ga Heserone,+ lelapa la Baheserone; ba ga Hamule,+ lelapa la Bahamule.22 Ano e ne e le malapa a ga Juda, mme ba ba kwadisitsweng ba bone ba ne ba le 76 500.+23 Bomorwa Isakare+ go ya ka malapa a bone e ne e le: ba ga Tola,+ lelapa la Batola; ba ga Pufa, lelapa la Bapune;24 ba ga Jashube, lelapa la Bajashube; ba ga Shimerone, lelapa la Bashimerone.25 Ano e ne e le malapa a ga Isakare, mme ba ba kwadisitsweng ba bone ba ne ba le 64 300.+26 Bomorwa Sebulone+ go ya ka malapa a bone e ne e le: ba ga Serede, lelapa la Baserede; ba ga Elone, lelapa la Baelone; ba ga Jahaleele, lelapa la Bajahaleele.27 Ano e ne e le malapa a Basebulone, mme ba ba kwadisitsweng ba bone ba ne ba le 60 500.+28 Bomorwa Josefa+ go ya ka malapa a bone e ne e le: Manase le Eferaime.+29 Bomorwa Manase+ e ne e le: ba ga Makire,+ lelapa la Bamakire; mme Makire o ne a nna rraagwe Gileade; ba ga Gileade, lelapa la Bagileade.+30 Bano e ne e le bomorwa Gileade: ba ga Iesere, lelapa la Baiesere; ba ga Heleke, lelapa la Baheleke;31 ba ga Aseriele, lelapa la Baaseriele; ba ga Shekema, lelapa la Bashekema;32 ba ga Shemida, lelapa la Bashemida; ba ga Hefere, lelapa la Bahefere.33 Jaanong Selofehade morwa Hefere o ne a se na bana ba basimane, mme o ne a na le bana ba basetsana fela,+ mme maina a bomorwadia Selofehade+ e ne e le Mahela, Noa, Hogola, Mileka le Tiresa.34 Ano e ne e le malapa a ga Manase, mme ba ba kwadisitsweng ba bone ba ne ba le 52 700.+35 Bano e ne e le bomorwa Eferaime+ go ya ka malapa a bone: ba ga Shuthela,+ lelapa la Bashuthela; ba ga Bekere, lelapa la Babekere; ba ga Tahane, lelapa la Batahane.36 Mme bano e ne e le bomorwa Shuthela: ba ga Erane, lelapa la Baerane.37 Ano e ne e le malapa a bomorwa Eferaime, mme ba ba kwadisitsweng ba bone ba ne ba le 32 500.+ Bano e ne e le bomorwa Josefa go ya ka malapa a bone.38 Bomorwa Benjamine+ go ya ka malapa a bone e ne e le: ba ga Bela,+ lelapa la Babela; ba ga Ashebele, lelapa la Baashebele; ba ga Ahirame, lelapa la Baahirame;39 ba ga Shefufame, lelapa la Bashufame; ba ga Hufame, lelapa la Bahufame.40 Bomorwa Bela e ne e le Arede le Naamane:+ ba ga Arede, lelapa la Baarede; ba ga Naamane, lelapa la Banaamane.41 Bano e ne e le bomorwa Benjamine go ya ka malapa a bone, mme ba ba kwadisitsweng ba bone ba ne ba le 45 600.+42 Bano e ne e le bomorwa Dana+ go ya ka malapa a bone: ba ga Shuhame, lelapa la Bashuhame. Ano e ne e le malapa a ga Dana go ya ka malapa a bone.43 Ba ba kwadisitsweng mo malapeng otlhe a Bashuhame ba ne ba le 64 400.+44 Bomorwa Ashera+ go ya ka malapa a bone e ne e le: ba ga Imina, lelapa la Baimina; ba ga Ishefi, lelapa la Baishefi; ba ga Beria, lelapa la Baberia;45 ba bomorwa Beria: ba ga Hebere, lelapa la Bahebere; ba ga Malekiele, lelapa la Bamalekiele.46 Leina la ga morwadia Ashera e ne e le Sera.47 Ano e ne e le malapa a bomorwa Ashera, mme ba ba kwadisitsweng ba bone ba ne ba le 53 400.+48 Bomorwa Nafetali+ go ya ka malapa a bone e ne e le: ba ga Jahaseele, lelapa la Bajahaseele; ba ga Guni, lelapa la Baguni;49 ba ga Jesere, lelapa la Bajesere; ba ga Shileme, lelapa la Bashileme.50 Ano e ne e le malapa a ga Nafetali go ya ka malapa a bone, mme ba ba kwadisitsweng ba bone ba ne ba le 45 400.+51 Baiseraele botlhe ba ba neng ba kwadisitswe ba ne ba le 601 730.+52 Morago ga moo, Jehofa o ne a raya Moshe a re:53 “Bano ba kgaoganyediwe lefatshe gore e nne boswa go ya ka lenaane la maina a bone.*+54 O oketse boswa jwa ditlhopha tse dikgolo, mme o fokotse boswa jwa ditlhopha tse dinnye.+ Boswa jwa setlhopha sengwe le sengwe bo abiwe go lekana le palo ya ba ba kwadisitsweng.55 Le fa go ntse jalo, lefatshe le kgaoganngwe ka bola.+ Ba amogele boswa jwa bone go ya ka maina a ditso tsa borraabone.56 Boswa bongwe le bongwe bo tla sekasekiwa ka bola mme bo tla kgaoganyediwa ditlhopha tse dikgolo le ditlhopha tse dinnye.”57 Jaanong bano e ne e le ba ba kwadisitsweng ba Balefi+ go ya ka malapa a bone: ba ga Gereshone, lelapa la Bagereshone; ba ga Kohathe,+ lelapa la Bakohathe; ba ga Merari, lelapa la Bamerari.58 Ano e ne e le malapa a Balefi: lelapa la Balibeni,+ lelapa la Baheberone,+ lelapa la Bamaheli,+ lelapa la Bamushi,+ lelapa la Bakora.+Kohathe o ne a nna rraagwe Amerame.+59 Mme leina la mosadi wa ga Amerame e ne e le Jokebede,+ morwadia Lefi, yo Lefi a neng a mo tsholelwa ke mosadi wa gagwe kwa Egepeto. Fa nako e ntse e tsamaya, Jokebede o ne a tsholela Amerame Arone, Moshe le Miriame kgaitsadiabone.+60 Mme Arone o ne a tsholelwa Nadabe, Abihu, Eliasare le Ithamare.+61 Mme gone, Nadabe le Abihu ba ne ba swa ka ntlha ya go isa molelo o o seng ka fa molaong fa pele ga ga Jehofa.+62 Palo ya botlhe ba ba kwadisitsweng e ne e le 23 000, banna botlhe go simolola ka ba ba nang le kgwedi go ya kwa godimo.+ Gonne ba ne ba sa kwadisiwa mo Baiseraeleng+ ka ntlha ya gore ba ne ba sa tshwanela go newa boswa bope mo Baiseraeleng.+63 Bano ke ba ba neng ba kwadisiwa ke Moshe le moperesiti Eliasare fa ba ne ba kwadisa Baiseraele kwa sekakeng sa Moabe gaufi le Joredane kwa Jeriko.64 Mme mo go bone, go ne go se na ope yo o neng a kwadisitswe ke Moshe le moperesiti Arone fa ba ne ba bala Baiseraele kwa nageng ya Sinai.+65 Gonne Jehofa o ne a buile ka ga bone a re: “Ruri ba tla swela mo nageng.”+ Ka jalo, go ne go se na monna ope wa bone yo o neng a setse, kwantle ga ga Kalebe morwa Jefune le Joshua morwa Nune.+


c: text/html

text:
Modisa (Setswana)
-
Malusi ke modisa yo o tlhokomelang dinku le dipodi tsa rraagwemogolo mo dithabeng tsa Transkei. Manong a fofa kwa godimo fa ditshenekegi tsona di gagaba mo fatshe, ditshoswane di a tlatlarietsa le lerole le a kupa jaaka Malusi a tshameka ntwa ya dithobane le tsala ya gagwe. Fela go na le kotsi gape… A Malusi a ka pholosa dikwana tsa gagwe go tswa go tshwene e e tshwerweng ke tlala e e setseng diruiwa morago? Gona monnamogolo yo o mo teng ga koloi e e phatsimang ke mang o o emang go tsaya dikgang le go rotloetsa modisa go tsweletsa toro ya gagwe ya go nna moporesidente pele?
Buka e ntle eno ya ditshwantsho e ka ga mosimane yo o neng a lora ka bokamoso jo bo phatsimang. Ke kgang ya ga matlafatso, boitshepo le boetapele mme e tlhotlheleditswe ke botshelo jwa moporesidente Nelson Mandela.
Lerato la Niki Daly la bana le tlhagiswa ka botlalo mo dibukeng tseo a ba kwalelang bona. Mo dingwageng di le 33 tse di fetileng o gapile diabo tse di farologaneng mo gae le kwa dinageng tsa kwa ntle ka ntlha ya mekwalo ya gagwe ya moopelo le ditshwantsho tse di tlhaga.
Buka ya gagwe ya 1986, Not So Fast Songololo, e e fentseng The Katrine Harries Award mmogo le U.S Parents’ Choice Award, e betlile tsela ya dibuka tsa bana tsa mo nakong ya morago ga kgethololo. Magareng ga dibuka tse dintsi tsa gagwe, Once Upon a Time e nnile Mofenyi wa Tlotla wa US Children’s Africana Book Awards tsa 2004. Jamela’s Dress e kgethilwe ke ALA jaaka Buka ya Bana e e Gaisang, ke Booklist jaaka nngwe ya Dibuka tse di Lesome tsa Maemo a Godimo tsa Ditshwantsho tsa Maamerika tsa 200 mme gape ya fenya Children’s Literature Choice Award, Parents’ Choice Silver Award mmogo le Peter Pan Silver Award kwa Sweden. Ka 2009 Niki o ne a abelwa Metale wa Gauta Wa Molteno ka botsayakarolo jwa gagwe mabapi le dibuka tsa Bana tsa Aforikaborwa.
O nna le mosadi wa gagwe, mothaladitshwantsho Jude Daly, mo torotswaneng ya Kleinhond, e e gaufi le lewatle mo Aforikaborwa.
We Also Recommend

robotstxt: allowed

filter: keep


text:
Basadi gantsi ke bona ba tsholetsang le go bontsha meano e e sa fetogeng ya Bantwane. Meaparo ya bona, dilwana tse ba di tlhagisang le meetlo e ba e dirang di tiisa karolo ya bona e ba e tshamekang jaaka batshodi ba setso le batsweletsi ba ekonomi ya metse-selegae mo motlheng wa phetolelo-setoropong le mo go sa nneng teng ga banna ba bona, bontsi jwa bona ka ge ba monyeletswe ke thulaganyo ya khudugo ka ntlha ya tiro.
Jaaka tlhatlhobo e e tseneletseng ya setlhopha seno se go sa gatiswang go le kalo ka ga sona e senola, boitshupo jwa sona jaaka setlhopha sa ngwao e e itshupileng bo gokagane ka go bofagana le histori ya maloba le ya gompieno ya Afrika Borwa.
Le fa sebopego sa khiba ya fa pele (thetho) e e aparwang ke basadi ba Bantwane le ba Bapedi se tshwana, e farologana fa go tliwa mo mekgabisong.
Go sa tshwane le dingata tsa Bapedi, tse di ngapangapilweng ka diphêthêne tsa meroko e e fapaanang, boalô jwa dikhiba gantsi bo borethe ntle fela le go nna teng ga dikgabisi. E tlhagiswa gotswa mo letlalong la podi kgotsa gangwe le gape gotswa mo letlalong la poo, dikhiba tsa fa pele le tsa fa morago ke sesupo sa legato le le botlhokwa thata mo botshelong jwa mosadi wa Montwane: seêmô sa gagwe sa nyalô mme kwa bofelong kamogelo ya gagwe jaaka mosadi yo o godileng mo setšhabeng.
Khiba ya fa pele e kgabisitswe ka bonnye; sekgabisi sa bona se se tlwaelegileng thata ke mogatla wa setlhora: sekgabisi se se tshwanang le rosette se se nang le ditshekeletsa tse gantsi di kgabisitsweng ka ditalama tse tshweu ka fa ntle, le tse ntsho kgotsa tsa mmala wa loapi mo ditshekeletseng tsa ka fa gare, le tse di khibidu le tse tshweu mo bogareng.
Setlhora se bonagala fa sena le botlhokwa jo bo boitshegang go Bantwane ka ge se tlhagelela mo bontsing jwa meaparo ya bona ya setso, mme se aparwa mo tlhogong.
Khiba ya kwa morago (ntepa) e e aparwang ke basadi ba Bantwane e bopegile go tshwana le V e e lebileng kwa tlase, e e bopilweng ka phatlhana ya khutlotharo, e e apesitsweng dikhurumetsi tsa letlalo tse di fokotsegalang goya tlase (lekobe).
Mo Bapeding, sebopego seno se tlhalosiwa fa se emetse serwe sa bosadi, fela baithuti ba Sentwane ba dumela fa se emetse maoto a kwa morago a podi. Tseno ka bobedi di tshitshinya kgolagano le botsadisi jwa basadi. Kgatelelô mo seabeng sa basadi ba Bantwane jaaka babelega-bana e bona sebopego sa yona se se bonalang go gaisa mo dimpopong tsa gimwane – dimpopo tsa setso tsa botsadisi tse di betlwang gotswa mo tlhaleng ya sisal, wulu le ditalama.
Bokgoni jwa go tlhagisa dimpopo tseno bo fetisetswa gotswa mo go mme goya go morwadi. Basetsanyana ba itira okare dimpopo ke bana ba bakapelo ba bona, ba ba laletswang go tla go tsaya karolo mo kgaisanong ya motanso, ditlamorago tsa seo di sweetsa moeteledipele wa setlhopha sa bogammana. Basimanyana gantsi ba kgobakana kwa legaeng la mongwe wa basetsanyana, yo a bayang gimwane nngwe le nngwe mo moleng.
‘Borre’ le ‘bomme’ ba dira mela ele mebedi mo letlhakoreng lengwe le lengwe la dimpopo mme ba bine le balekane ba bona. Mofenyi, jaaka a atlholwa ke motsadi, o amogela letlalo la podi jaaka sekgele. Gantsi basimanyana ba bangwe ba tsenela kgaisano ya ntwa go netefatsa moeteledipele wa nnete mo gare ga bona.
Megala ya letheka ya ditalama tse di mebalabala mo karolong e e kwa tlase ya gimwane gantsi e rulaganngwa ka phêthêne ya mmala wa setso: megala e mesweu ele mebedi fa godimo, e selwe morago ke ole mongwe o mohibidu, ole mongwe wa mmala wa loapi, ole mongwe o o pinki mme nako dingwe ole mongwe o mosweu kwa tlase.
Thulaganyo-mmala eno e tshwantshanya e e rwalwang mo lethekeng ke ya basadi ba Bantwane ba ba rupileng le ba ba nyetsweng. Tshweu, khibidu le mmala wa loapi kgotsa o montsho ke mebala e e tlwaelegileng mo Bantwaneng, ka ntlha ya kgolagano ya yona le mefuta ya mmu (jaaka letsoku le le hibidu), e go dumelwang fa e na le maatla a phekolo a a maranyana.
Le fa dimpopo tsa botsadisi di sena sesupo sa bong jo bo rileng, bong jwa digimwane tse dingwe bo ka swediwa ka dipopegô tsa dikhiba tsa fa pele le tsa kwa morago. Gimwane ya senna gantsi e nna le ditshega tse di rectangular fa dimpopo tsa sesadi di ka supiwa ka dikhiba tsa sebopego sa V, tse di emetseng ntepana (khiba ya kwa morago) e e aparwang ke basetsana ba ba iseng ba rupe ba Bantwane.
Dintlha tse di jalo tsa setso di tsweletse go nna sewelo ka go oketsega mo dimpopong tsa gimwane, ka go thulana le go tlalatlala ga mekgabiso e e fitlhelwang mo dimpopong tse di tlhagisiwang ga jaana. Seno ka bogolo ke ka ntlha ya gore gimwane ga e sa tlhole e totane thata le bosupi jwa ngwao. E fetotswe serikiswa, mme e fetofetotswe go tshwanela keletso ya kgabiso go kgotsofatsa mmaraka wa yona o ka bogolo eleng wa batho-basweu.
Translated by Nchema Rapoo


text:
Ba Sireletsa Diphologolo Tsa Naga Kwa Chelmsford
Basupi ba ga Jehofa ba simolotse go aga ofisi e ntšha ya lekala gaufi le toropo ya Chelmsford kwa nageng ya Essex. Lefelo leo le lentle le na le mefuta e e farologaneng ya diphologolo tsa naga tse di sireleditsweng ke molao wa 1981 wa Puso ya kwa United Kingdom. Basupi ba ga Jehofa ba ikobela Molao oo jang fa ba ntse ba aga dikago tsa bone tse disha?
Basupi ba tsaya dikgong tse ba di ntshitseng mo setsheng ba bo ba di dirisa go agela dipeba mabokoso a mannye go tlhomamisa gore ga di tsamaele gaufi le mo batho ba berekelang teng. Gape ba agile borogo mo godimo ga tsela e e tsenang ka setsha go tlhomamisa gore ditlhare tse dipeba di nnang mo tsone ga di a kgaogana thata. Mo godimo ga moo, Basupi ba na le thulaganyo e ba e dirileng go tlhomamisa gore borogo joo bo a tlhokomelwa. Ka paka ya mariga fa dipeba tseno di sa tswele kwa ntle, Basupi ba sega ditlhare tseno gore di se ka tsa golela kwa godimo thata. Go dira jalo go thusa gore dipeba tseno di se ka tsa tlhakana tlhogo fa di tswela kwa ntle, go sireletsa lefelo la tsone le go tlhomamisa gore di na le dijo tse di lekaneng.
Gape Basupi ba sireletsa dinoga tsa bojang le mekgantitswane. Baithuti ba tsa tikologo ba ntshitse digagabi tseno mo ba neng ba di beile gone ba bo ba di isa kwa lefelong le le sireletsegileng kgakala le kwa Basupi ba agang teng. Lefelo le digagabi tseno di isitsweng kwa go lone le kampeletswe ka terata e bile le na le mo digagabi tseno di ka robalang teng ka nako ya mariga. Basupi ba nna ba tlhatlhoba terata eno go tlhomamisa gore digagabi tseno ga di tsene mo lefelong le ba agang mo go lone.
Fa go le bosigo, Basupi ba dirisa mofuta mongwe wa lobone lo lo ba thusang gore ba se ka ba kgoreletsa bommamathwane. Lobone lono lo tshuba fela fa go na le sengwe se se tshikinyegang. E re ka bommamathwane ba tsoma dijo mo ditlhareng fa go le bosigo, bontsi jwa ditlhare tse di koo di tlogetswe fela jaaka di ntse e bile go tlile go lemiwa tse dingwe gape. Go na le ditlhare tse Basupi ba neng ba tshwanelwa ke go di ntsha mme gone ba ile ba aga mabokose gore bommamathwane ba robale mo go one.
Basupi ga ba a ka ba kgaola ditlhare tse di nang le dingwagangwaga di le koo go na le moo ba ile ba dira tsela e e tsamaelang kgakala le medi ya tsone. Diphologolo tsa mefuta e e farologaneng go akaretsa bommamathwane le dinonyane di nna mo ditlhareng tseo. Basupi ba dira sotlhe se ba ka se kgonang go sireletsa diphologolo tsa kwa Chelmsford.


text:
Description
asebintsolo, o tlhokafala mo kotsing ya sejanaga, mme monnawe o batla go ya seyantlo le Thando. Thando le batsadi ba gagwe ba ganana le se, fa batsadi ba ga Ngakane ba ikamanya le sone. Kgature, monna wa morui, o nyala Thando. O tshola ngwana wa ga Rasebintsolo, le fa a ile a tlhokafala. Lenyalo la bone le a tlhakatlhakana le go phatlalala ka ntlha ya ngwana. O latlhegelwa ke madi a gagwe a a bolokilweng ke Kgature. O boela kwa ga gabo ka fa a ile a tlhoka kamogelo kwa ga gabo monna. O gopola polelo e e reng, "tlhapi somarela leraga". A ema, a feleletsa e le motho yo moswa. Kobelo Stephen Naledi ke morutabana wa maitemogelo. tse dingwe tsa dikwalo tsa gagwe ke tse di latelang; "O laetse jalo". "Senakangwedi". "Metlholotlholo". "Maikotlhao ke terama e e tlhagisang botshelo jwa temokerasi moo mongwe le mongwe a nang le tetla ya go itlhophela go amogela setso kgotsa nyaa. Ka nako e nngwe tlhopho ya rona e ka re faposa, fela morago, ra ithuta mo go yone.
Product Information


text:
101Lona Baiseraele, utlwang lefoko le Morena a le buang le lona! 2Morena o buile jaana a re:
“Se itlwaetseng mokgwa
wa baheitane;
se tshogeng ditshupo
tsa legodimo,
le fa baheitane ba di tshoga!
3Gonne dithulaganyo tsa merafe
ke boithamako fela,
ka ba rema setlhare
mo sekgweng go dira modimo.
Ke selo se diatla tsa setswerere
di se dirang ka selepe.
4Ba se kgabisa ka selefera
le gouta;
ba se kokotela ka dimapo le noto
gore se se ka sa reketla.
5Medimo e, e tshwana le setshosa
se se mo tshimong ya diphare;
ga e itse go bua.
Ee, e na le go rwalwa,
ka e sa itse go tsamaya.
Se e boifeng,
gonne ga e itse go lo senyetsa;
le gona ga e itse
go direla ope molemo.”
6Ga go na ope yo o tshwanang
nao, Morena;
o mogolo, le leina la gago
le legolo ka bonatla.
7Ke mang yo o sa tshwanelang
go go boifa,
wena kgosi ya ditšhaba?
Kana ke se se go tshwanetseng!
Gonne mo matlhaleng otlhe
a ditšhaba
le mo dipusong tsotlhe tsa tsona
ga go na ope yo o tshwanang nao.
8Mme botlhe bao ke dieleele fela
tse di silofetseng.
Ke yona thuto ya medimo e sele,
e e leng dikota fela.
9Selefera e e papetlilweng
ba e tsere kwa Tharesise,
le gouta kwa Ufase.
Medimo ke tiro ya setswerere
le ya diatla tsa mogakolosi.
Masela a mabududu
le a mahibidu
ke diaparo tsa yona.
Yotlhe ke tiro ya batlhalefi fela.
10Mme Morena ke Modimo
wa boammaaruri;
ke Modimo o o phelang,
ke kgosi e e sa khutleng.
Lefatshe le roroma
ka ntlha ya bogale jwa gagwe.
Ditšhaba di palelwa
ke go itshokela kgalefo ya gagwe.11Buang jaana ka ga yona lo re: “Medimo e e sa dirang legodimo le lefatshe e tla nyelela e tswa mo lefatsheng le fa tlase ga legodimo leno.”
12Ke Morena yo o dirileng
lefatshe ka thata ya gagwe,
a le tlhomamisa ka botlhale
jwa gagwe;
le gona o tsharolotse legodimo
ka tlhaloganyo ya gagwe.
13Fa a utlwatsa kodu ya gagwe,
metsi a suma kwa legodimong;
o tlhatlosa mouwane
kwa dikhutlong tsa lefatshe,
a direla pula dikgadima,
a fokisa phefo e tswa
mo dipolokelong tsa gagwe.
Jobe 38:24-30
14Motho mongwe le mongwe
o silofetse, ga a na kitso;
mothudi wa gouta mongwe
le mongwe modimo wa seseto
o mo tlhabisa ditlhong.
Gonne ditshwantsho
tse a di bopileng ke maaka fela;
ga di na mowa mo go tsona.
15Ke medimo ya boithamako fela,
ke tiro e e sotlegang;
e nyelela ka sebaka
se e sekisiwang ka sona.
16Mme yo e leng kabelo ya ga
Jakobe ga a tshwane le yona;
gonne ke ene yo o bopileng
dilo tsotlhe,
mme Iseraele ke lotso
lo e leng boswa jwa gagwe.
Morena wa masomosomo
ke lona leina la gagwe.
Doit. 32:9
17Tsaya dithoto tsa gago fa fatshe, o di rwale, wena Sione yo o dikanyeditsweng ke ntwa! 18Gonne Morena o bua jaana a re: “Bonang, ka nako e ke tla latlhela baagi ba lefatshe kwa kgakala jaaka go konopiwa ka seragamajwe; ke ba isa mo tlalelong gore ba tle ba ipone.”
19A tatlhego ya me wee ka ntlha
ya kotlo e ke otlilweng ka yona!
Ntho ya me ke e e sa foleng.
Mme nna ke ne ka re:
“Ke bolwetse fela
jo nka bo itshokelang.”
20Tente ya me e sentswe,
dithapo tsotlhe tsa me
di kgaotswe.
Bomorwaake ba tlogile
mo go nna, ga ba yo.
Ga go na ope yo o tsosang
tente ya me gape,
yo o tsharololang masela
a yona.
21Gonne badisa e ne e le dieleele,
ba sa batle Morena.
Ka moo ba ne ba tlhoka
tswelelopele,
mme letsomane lotlhe la bone
la faladiwa.
22Utlwelelang! Go utlwala eng?
Go tla loratla lo logolo,
lo tswa mo lefatsheng la bokone,
e le go fetola metse ya Juta
marope
le dikutla tsa diphokojwe.
23Morena, ke itse gore tsela
ya motho ga e laolwe ke ene,
le gore moeti ga a kgone go laola
dikgato tsa gagwe.
Moreri 9:11
24Nkotle, Morena!
Fela a e nne ka tekanyo,
e seng ka fa bogaleng jwa gago,
e se re gongwe o mpolaela ruri.
Pes. 6:2
Hab. 1:12
25Baheitane ba ba sa go itseng
le ditshika tse di sa bitseng
leina la gago
di goromeletse bogale jwa gago!
Gonne di jele Jakobe,
tsa mo ja, tsa mo fetsa,
tsa ntsha meago ya gagwe
marope.


text:
181Hesekia morwa Ahase kgosi ya Juta o ne a simolola go busa ka ngwaga wa boraro wa puso ya ga Hosea morwa Ela, kgosi ya Iseraele.
2Ya re a simolola go busa, a bo a le dinyaga di le 25; a busa dinyaga di le 29 kwa Jerusalema. Leina la ga mmaagwe e ne e le Abi morwadia Sagaria.
3A dira tse di siameng mo matlhong a Morena fela jaaka go dirile Dafita rraagwe mogolwagolwane.
4Ke ene yo o neng a tlosa dithota tsa tlhabelo, a thubaganya majwe a a motloutlo, a rema medimako ya Ašera, a pšhwetlakanya noga ya kgotlho e Moše o kileng a e dira; gonne go fitlha metlheng ele Baiseraele ba nna ba e tshubela maswalo, mme e ne e bidiwa Nehušethane.
2 Dikg. 15:35
Num. 21:8,9
5O ne a ikanya Morena, Modimo wa Iseraele, mme go se na ope mo dikgosing tsotlhe tsa Juta yo o tshwanang nae, le fa e le tse di mo latetseng gongwe tse di neng di le teng pele ga gagwe.
6O ne a ineela Moreneng, a sa fapoge mo go ene, a tshegetsa ditaolo tsa gagwe tse Morena o di laetseng Moše. 7Mme Morena o ne a na nae; mo go tsotlhe tse o neng a ya go di dira a nna tlhogonolo; a tswa mo kgosing ya Asiria, a se ka a e direla. 8A fenya Bafelesita go fitlha kwa Gasa le dinageng tsa teng; a simolola ka dinaka tsa balebedi, a khutla ka motse o o femetsweng.
9Ka ngwaga wa bone wa puso ya kgosi Hesekia o e leng ngwaga wa bosupa wa puso ya ga Hosea morwa Ela kgosi ya Iseraele Salemanesere kgosi ya Asiria ya bololela Samaria, ya mo dikanyetsa ka ntwa,
10ya mo thopa morago ga dinyaga di le tharo. E ne e le ka ngwaga wa borataro wa puso ya ga Hesekia o e leng ngwaga wa robongwe wa puso ya ga Hosea kgosi ya Iseraele fa Samaria a thopiwa. 11Jaanong kgosi ya Asiria ya isa Baiseraele botshwarong kwa Asiria, ya ba baya kwa Hala le fa Habore, noka ya Gosane, le kwa metseng ya Media.
12E ne e le ka gore ga ba a ka ba utlwa lentswe la Morena, Modimo wa bone, mme ba tlola kgolagano ya gagwe, e bong tsotlhe tse Moše motlhanka wa Morena o neng a di ba laetse. Ba se ka ba di utlwa le e seng go di dirisa.
13Ka ngwaga wa 14 wa puso ya kgosi Hesekia Saneheribe kgosi ya Asiria a bololela metse yotlhe e e femetsweng ya Juta, a ba a e thopa. 14Ke fa Hesekia kgosi ya Juta a romela lefoko kwa kgosing ya Asiria kwa Lagiše a re: “Ke leofile. Boa o ntlogele. Se o se nthwesang ke tla se rwala.” Mme kgosi ya Asiria ya lefisa Hesekia kgosi ya Juta ditalente di le 300 tsa selefera le ditalente di le 30 tsa gouta. 15Jaanong Hesekia a ntsha selefera yotlhe e e mo Ntlong ya Morena le mo mahumong a ntlo ya bogosi.
16Ka sebaka seo Hesekia a kgakgamolola gouta mo ditswalong tsa Tempele ya Morena le mo maotwaneng a tsona a Hesekia kgosi ya Juta o neng a a manegile, a e neela kgosi ya Asiria. 17Kgosi ya Asiria e kile ya roma molaodi yo mogolo wa mephato le mookamedi wa badiredi ba lapa la kgosi le mothoki yo mogolo kwa go kgosi Hesekia kwa Jerusalema, ba na le mephato e megolo ya batlhabani ba tswa kwa Lagiše; ba tlhaga ba fitlha kwa Jerusalema; ya re ba tlhaga ba fitlha, ba ema fa moseleng wa letsha le le kwa godimo fa tseleng ya tshimo ya motlhatswi wa masela, 18ba bitsa kgosi. Ke fa Eliakime morwa Hilekia yo e leng mookamedi wa lelapa la kgosi le Sebena mokwaledi le Joa morwa Asafe letsogo la kgosi ba tswela kwa go bone. 19Mme mothoki yo mogolo a ba raya a re: “A ko lo botse Hesekia lo re: ‘Kgosi e kgolo kgosi ya Asiria e bua jaana e a re: Ke eng se o se ikanyang se se ikanyegang? 20A wena o a re: Go bua mafoko fela ke one maano le thata ya ntwa? Jaanong he, o ikanya mang, fa o ntsogetse? 21Bona he, o ikanya seikokotlelo seo sa lotlhaka lo lo pšhwetlegileng sa Egepeto, lo e ka reng fa motho a ikaega ka lone, lwa mo tsena mo seatleng lwa se phunya: Farao, kgosi ya Egepeto e direla botlhe jalo ba ba e ikanyang.
22“ ‘Mme fa lo ka nthaya lo a re: “Re ikanya Morena, Modimo wa rona” – a ga se ona o Hesekia o tlositseng dithota tsa tlhabelo tsa ona le dialetare tsa ona, a raya Juta le Jerusalema a re: “Obamelang fela fa pele ga aletare e mono Jerusalema”?
Doit. 12:14
23Mme jaanong a ko o dire peelano le morena wa me kgosi ya Asiria: Ke tla go naya dipitse di le dikete tse pedi fa o ka kgona go ntsha bapalami ba tsona. 24Mme o ka leleka jang batlhasedi ba molaodi a le mongwe fela wa batlhanka ba babotlana ba morena wa me? Kampo a o ikanya Egepeto ka ntlha ya dikoloi tsa ntwa le ka ntlha ya bapalami ba dipitse? 25Jaanong a o a re, ke bololetse go senya golo mono ke sa laelwa ke Morena? Nnyaya! Morena o ntheile a re: Bololela lefatshe leo, o le senye!’ ”
26Ke fa Eliakime morwa Hilekia le Sebena le Joa ba raya mothoki yo mogolo ba re: “A ko o bue le batlhanka ba gago ka Sesiria, gonne re a se utlwa. Se bue le rona ka Sejuta mo ditsebeng tsa batho ba ba mo loboteng.”
27Mme mothoki yo mogolo a ba fetola a re: “A morena wa me o nthomile kwa moreneng wa gago le kwano go wena go bua mafoko a? A ga a nthoma kwa banneng ba ba ntseng mo loboteng gore ba je mantle a bone, ba nwe moroto wa bone mmogo le lona?”
28Mothoki yo mogolo a ba a ema fa gaufi, a kua ka kodu e e kwa godimo ka Sejuta, a bua a re: “Utlwang lefoko la kgosi e kgolo la kgosi ya Asiria! 29Kgosi e buile jaana ya re: ‘A Hesekia a se ka a lo tsietsa! Gonne ga a kgone go lo pholosa mo seatleng sa yona. 30Le gona a Hesekia a se ka a lo ikanyisa Morena ka go re: Ruri, Morena o tla re pholosa. Motse o ga o nke o neelwa mo seatleng sa kgosi ya Asiria.’ 31Lo se ka lwa utlwa Hesekia! Gonne kgosi ya Asiria e bua jaana e a re: ‘Agisanyang le nna, lo tswele kwano go nna. Foo mongwe le mongwe wa lona o tla ja moweine wa gagwe le mofeie wa gagwe le go nwa metsi a sediba sa gagwe
32go fitlhelela ke tle ke lo tseele kwa lefatsheng le le tshwanang le lefatshe la lona; kwa lefatsheng la mabele le matute a moweine, kwa lefatsheng la bogobe le masimo a moweine, kwa lefatsheng la lookwane lwa ditlhare tsa olefa le mafura a dinotshe. Foo lo tla phela, mme lo sa swe. Lo se ka lwa utlwa Hesekia; gonne o lo aketsa ka go re: Morena o tla re pholosa. 33A tota mongwe wa medimo ya ditšhaba o kile wa pholosa lefatshe la ona mo seatleng sa kgosi ya Asiria?
34E kae medimo ya Hamathe le ya Arephate? E kae medimo ya Sefarwaime le ya Hena le ya Iwa? A e ne ya pholosa Samaria mo seatleng sa me? 35Ke efe medimo mo medimong yotlhe ya mafatshe e e kileng ya pholosa mafatshe a yona mo seatleng sa me, fa lo re: Morena o tla pholosa Jerusalema mo seatleng sa me’?”
36Mme banna ba didimala fela, ba se ka ba mo fetola ka lefoko lepe. Gonne taelo ya kgosi e ne e re: “Lo se ka lwa mo araba!” 37Ke fa Eliakime morwa Hilekia yo e leng mookamedi wa lelapa la kgosi le Sebena mokwaledi le Joa morwa Asafe letsogo la kgosi ba tla kwa go Hesekia ba ikgagotse diaparo, ba mo itsise mafoko a mothoki yo mogolo.


text: Tags : Tsuki ga Michibiku Isekai Douchuu 12 VOSTFR, dailymotion Tsuki ga Michibiku Isekai Douchuu 12 VOSTFR, en ligne Tsuki ga Michibiku Isekai Douchuu 12 VOSTFR, Tsuki ga Michibiku Isekai Douchuu 12 VOSTFR en français, Tsuki ga Michibiku Isekai Douchuu 12 VOSTFR HD ou SD, Tsuki ga Michibiku Isekai Douchuu 12 VOSTFR rutube, Tsuki ga Michibiku Isekai Douchuu 12 VOSTFR gratuit, regarder Tsuki ga Michibiku Isekai Douchuu 12 VOSTFR ,serie streaming , Tsuki ga Michibiku Isekai Douchuu 12 VOSTFR en streaming , Tsuki ga Michibiku Isekai Douchuu 12 VOSTFR youwatch, Tsuki ga Michibiku Isekai Douchuu 12 VOSTFR rutube, Tsuki ga Michibiku Isekai Douchuu 12 VOSTFR openload, voir Tsuki ga Michibiku Isekai Douchuu 12 VOSTFR.


text:
471A ba a mpusetsa kwa mojakong wa Ntlo, ka fitlhela metsi a tswa fa tlase ga serepodi sa Ntlo, a elelela kwa botlhabatsatsi; gonne sefatlhego sa Ntlo se ne se lebile kwa botlhabatsatsi. Metsi ao a ne a fologela kwa tlase ntlheng ya borwa ya Ntlo le mo ntlheng ya borwa ya aletare.
Tshen. 22:1
2A ba a nkisa kwa ntle ka kgoro ya bokone, a ntikolosa ka tsela ya ka fa ntle, a nkisa kwa kgorong ya ka fa ntle e e lebileng kwa botlhabatsatsi, ka fitlhela metsi a ela a tswa mo loboteng ntlheng ya borwa. 3Ya re monna yoo a tswela kwa botlhabatsatsi, a tshotse mogala o o lekanyang ka seatla, a lekanya boleele jwa mabogo a le sekete; a ba a ntshedisa metsi ao, a fitlha fa malenganeng.
4A ba a lekanya gape sekete, a ntshedisa metsi, mme metsi a fitlha fa mangoleng; a ba a lekanya gape sekete, a ntshedisa metsi, mme a fitlha fa lethekeng. 5A ba a lekanya gape sekete, jaanong ya bo e le noka e ke palelwang ke go e tshela; gonne metsi a ne a le magolo, e le metsi a go ka thungwang mo go ona, e le noka e e sa tshelweng ka dinao. 6Ke fa a mpotsa a re: “A o bonye, morwa-motho?”
A ba a mpusa, ka tsamaya ke bapile le noka. 7Ya re ke boa, ka bona ditlhare tse dintsi thata fa dintshing tsa noka. 8A ba a nthaya a re: “Metsi ao a a tswelang a elelela kwa nageng ya botlhabatsatsi, a tla fologela kwa moitigeng wa Joretane. Mme fa a tsena mo Lewatleng la Loso, mo metsing a a letswai, metsi a teng a tla alafiwa.
9Diphedi tsotlhe tse di nyeulang gongwe le gongwe kwa noka eo e fetang teng, di tla phela; ditlhapi tsa yona di tla nna dintsi thata. Gonne e tla re metsi ao a sena go fitlha teng, go alafiwe metsi a a letswai. Tsotlhe di tla phela kwa noka eo e fitlhang teng. 10Batshwari ba ditlhapi ba tla ema fa go yona go tloga kwa Engedi go fitlha kwa Enegelaime; go tla anegwa matloa teng. Ditlhapi tsa yona di tla tshwana le ditlhapi tsa lewatle le legolo ka fa mefuteng ya tsona, e le tse dintsi thata. 11Mme mafelo a motlhaka le madibana a teng ga a kitla a alafiwa. A dirilwe go nna letswai. 12Mme fa nokeng eo, fa dintshing tsa yona, go tla tlhoga ditlhare tsa mefutafuta tse di jewang; matlhare a tsona ga a nke a swaba; maungo a tsona ga a nke a fela. Di tla ungwa maungo a mašwa ka fa dikgweding tsa tsona, gonne metsi a tsona a tswa mo Felong-ga-Boitshepo. Maungo a tsona e tla nna dijo; matlhare a tsona a tla alafa.”
13Morena Modimo o bua jaana a re: “Ke ona molelwane wa lefatshe le lo tla le abelanang ka fa ditsong di le 12 tsa Iseraele, mme a Josefa a bone dikabelo di le pedi.
Još. 17:17
14Mongwe le mongwe wa lona a rue kabelo ya lone e e lekanang le ya morwa-rraagwe; gonne ke tsholeditse letsogo, ka ikana go le naya borraeno. Lefatshe leo e tla nna la lona e le boswa.
15“Molelwane wa lefatshe leo kwa ntlheng ya bokone ke o: O simologa kwa lewatleng le legolo o ya kwa Hetlhone, o feta kwa Setate;
16le kwa Hamathe le kwa Berothe le kwa Siberaime yo o fa gare ga naga ya Damaseko le naga ya Hamathe, le kwa Hasere-Hathigone yo o fa molelwaneng wa Haurane. 17Ke ona molelwane go tloga kwa lewatleng go ya kwa Hasere-Enone. Naga ya Damaseko le naga ya Hamathe tsona di bape le molelwane o o kwa bokone.
18“Molelwane wa kwa botlhabatsatsi o simologa fa gare ga Haurane le Damaseko. Joretane ke molelwane fa gare ga Gileate le naga ya Iseraele go fitlha kwa lewatleng la botlhabatsatsi, le go fitlha kwa Thamare. Ke lone lotlhakore lwa kwa botlhabatsatsi.
19“Molelwane wa kwa ntlheng ya borwa o simologa kwa Thamare go ya kwa ‘Metsing a komano’ le kwa Kateše le go ya le noka ya teng kwa lewatleng le legolo. Ke lone lotlhakore lwa kwa borwa.
20“Fa e le molelwane wa kwa bophirimatsatsi: Ke lewatle le legolo le e leng molelwane go khutla go lebagana le Hamathe. Ke lone lotlhakore lwa bophirimatsatsi.
21“Lo tshwanetse go abelana lefatshe leo ka fa ditsong tsa Iseraele. 22Lo le tlhamele tengwa go nna boswa jwa lona le jwa baeng ba ba mo gare ga lona, ba ba tsetseng bana mo gare ga lona. A ba nne mo go lona jaaka ba ga lona, jaaka Baiseraele. A ba bone boswa ka go tlhamela tengwa mmogo le lona mo gare ga ditso tsa Iseraele!
23Moeng lo mo abele naga ya gagwe ya boswa mo lotsong lo a nnang mo go lone, go bua Morena Modimo.


text:
171Jaanong morafe otlhe wa Baiseraele wa tloga kwa sekakeng sa Sine, wa tsamaya o thibelela ka fa taolong ya Morena go ya go fitlha kwa Rafidime. Ba feta ba tlhoka metsi a a nowang. 2Mme morafe wa lwa le Moše wa re: “Re fe metsi re nwe.” Mme Moše a ba raya a re: “Lo lwelang le nna? Ke ka ntlha ya eng fa lo leka Morena?”
1 Bakor. 10:9
3Batho ba nyorelwa metsi gona; batho ba ngongoregela Moše ba re: “Ke ka ntlha ya eng, fa o re ntshitse kwa Egepeto gore o re bolae le bana ba rona le diruiwa tsa rona ka lenyora?”
4Mme Moše a goela Moreneng a re: “Nka dira eng ka batho ba? Ba setse ba le gaufi le go nkgobotletsa ka majwe.”
5Morena a raya Moše a re: “Fetela kwa pele ga morafe, o ye le bangwe ba bagolo ba Baiseraele, o tshotse thobane ya gago e o ne wa itaya noka ka yona, o sepele.
6Bona, ke tla ema fa pele ga gago teng mo Horebe fa lefikeng. E tla re fa o itaya lefika, le tswe metsi gore morafe o nwe.” Moše a dira jalo fa pele ga bagolo ba Baiseraele.
1 Bakor. 10:4
7Felo foo a go taya leina la Masa le Meriba17:7 Ke go re: Teko le ntwa.; gonne Baiseraele ba ne ba lole, ba leka Morena ba re: “A Morena o teng mo gare ga rona gongwe nnyaya?”
8E rile ba le kwa Rafidime, Baamaleke ba tla, ba tlhabana le Baiseraele. 9Ke fa Moše a laela Jošua a re: “Re tlhaolele banna, o tsoge o bolole kamoso, o tlhabane le Baamaleke. Nna ke tla ema mo setlhoeng sa thabana ke tshotse thobane ya Modimo ka letsogo.”
10Jošua a dira ka fa Moše a mo laetseng ka teng, a bolola go tlhabana le Baamaleke. Mme Moše le Arone le Hure ba tlhatlogela kwa setlhoeng sa thabana. 11E ne ya re fa Moše a tsholetsa mabogo, Baiseraele ba fenye; mme fa a diga mabogo, go fenye Baamaleke. 12Mme Moše a simolola go lapa mabogo, a nna bokete. Jaanong ba tsaya lentswe, ba le baya ka fa tlase ga gagwe, a nna mo go lone; Arone le Hure ba ntse ba tshegeditse mabogo a gagwe, mongwe ka fa le yo mongwe ka fa; ba tiisa mabogo a gagwe jalo, ga tsamaya letsatsi la phirima. 13Jošua a fenya Amaleke le batho ba gagwe ka bogale jwa tšhaka.
14Ke fa Morena a raya Moše a re: “Tseo di kwale mo lokwalong gore di se lebalwe, o di tsenye mo tsebeng tsa ga Jošua go re: Ruri, ke tla tlosa go gopola Amaleke gotlhe fa tlase ga letsatsi.”
1 Sam. 15:2,3
15Moše a aga aletare, a e taya leina le le reng: “Morena ke sefoka sa me.” 16A ba a re: “A seatla se tshware sefoka sa Morena; Morena o tla lwa le Baamaleke go tswa losikeng go ya losikeng.”


text:
A Modimo o Utlwa Dithapelo Tsa Rona?
A o kile wa ipotsa gore a Modimo o utlwa dithapelo tsa gago? Ga se wena fela o ipotsang potso eo. Batho ba le bantsi ba nna ba ntse ba rapela Modimo mme mathata a bone ga a fele. A seno se raya gore Modimo o itlhokomolosa dithapelo tsa rona? Nnyaa! Baebele e re netefaletsa gore Modimo o a re utlwa fa re mo rapela ka tsela e a e batlang. A re bone gore Baebele ya reng.
MODIMO O A REETSA.
“Wena Moutlwi wa thapelo, batho ba nama yotlhe ba tla tla kwa go wena.”—Pesalema 65:2.
Batho bangwe ba rapela fela ka gonne ba re go dira gore ba ikutlwe botoka, le fa gone ba sa dumele gore go na le mongwe yo o utlwang dithapelo tsa bone. Mme gone ga re a tshwanela go rapela fela ka gonne re batla go ikutlwa botoka. Baebele ya re: “Jehofa * o gaufi le botlhe ba ba mmitsang, le botlhe ba ba mmitsang ka boammaaruri. . . . E bile o tla utlwa go goa ga bone ba kopa thuso.”—Pesalema 145:18, 19.
Ka jalo re ka dumela gore Jehofa o utlwa dithapelo tsa batho ba ba mo obamelang. A re: “Mme eleruri lo tla mpitsa lo bo lo tla go nthapela, ke tla lo reetsa.”—Jeremia 29:12.
MODIMO O BATLA GORE O MO RAPELE.
“Nnelang ruri mo thapelong.”—Baroma 12:12.
Baebele e re kgothaletsa gore re rapele re sa kgaotse le go tswelela re rapela ka lobaka longwe le longwe. Seno se bontsha gore Jehofa o batla gore re mo rapele.—Mathaio 26:41; Baefeso 6:18.
Goreng Modimo a batla gore re mo rapele? Akanya ka seno: Ke motsadi ofe yo o ka se kang a batla gore ngwana wa gagwe a mo kope thuso? Le fa gone motsadi a itse se ngwana wa gagwe a se tlhokang, e bile a itse tsela e ngwana a ikutlwang ka yone, fa a utlwa ngwana wa gagwe a kopa thuso seno se mmontsha gore o a mo tshepa. Ka tsela e e tshwanang fa re rapela Jehofa Modimo, re mmontsha gore re a mo tshepa le gore re batla go atamalana le ene.—Diane 15:8; Jakobe 4:8.
MODIMO O A GO KGATHALELA.
“Lo latlhela tlhobaelo yotlhe ya lona mo go ene, ka gonne o a lo kgathalela.”—1 Petere 5:7.
Modimo o batla gore re mo rapele ka gonne o a re rata e bile o a re kgathalela. O itse mathata a rona otlhe le sengwe le sengwe se se re tshwenyang e bile o batla go re thusa.
Kgosi Dafide o ne a nna a rapela Jehofa e bile o ne a nna a mmolelela tsela e a ikutlwang ka yone. (Pesalema 23:1-6) Modimo o ne a ikutlwa jang ka Dafide? O ne a mo rata e bile a reetsa dithapelo tsa gagwe. (Ditiro 13:22) Ka tsela e e tshwanang Modimo o reetsa dithapelo tsa rona ka gonne a re kgathalela.
‘KE RATA JEHOFA KA GONNE O UTLWA LENTSWE LA ME’
Mafoko ao a kwadilwe ke mongwe wa bakwadi ba dipesalema. O ne a itse gore Modimo o reetsa dithapelo tsa gagwe, mme seo se ile sa mo thusa fela thata. O ne a ikutlwa a atamalane le Modimo, gape a na le maatla a go lebana le mathata a gagwe.—Pesalema 116:1-9.
Fa re dumela gore Modimo o utlwa dithapelo tsa rona, re tla tswelela re mo rapela. Akanya ka se se diragaletseng monna mongwe yo o bidiwang Pedro, yo o nnang kwa northern Spain. Ngwana wa gagwe wa dingwaga di le 19 o ile a tlhokafalela mo kotsing ya koloi. Pedro o ile a bolelela Modimo gore o ikutlwa jang, a bo a kopa gore a mo gomotse le go mo tshegetsa. Go ile ga diragala eng? Pedro a re: “Jehofa o ile a araba dithapelo tsa me a dirisa Bakeresete mmogo le nna gore ba re gomotse le go re tshegetsa.”
Le fa gone thapelo e sa tsosa ngwana wa ga Pedro mo baswing, go rapela go ile ga thusa lelapa la gagwe fela thata. Mosadi wa gagwe María Carmen a re: “Thapelo e nthusitse go itshoka. Ke ne ke itse gore Jehofa Modimo o tlhaloganya tsela e ke neng ke ikutlwa ka yone, ka gonne fa ke rapela ke ne ke ikutlwa botoka.”
Se batho ba bangwe ba fetileng mo go sone, le se Baebele e se rutang, se bontsha sentle gore Modimo o utlwa dithapelo tsa rona. Le fa go ntse jalo, Modimo ga a arabe dithapelo tsotlhe. Goreng Modimo a araba dithapelo dingwe, mme a sa arabe tse dingwe?
^ ser. 5 Jehofa ke leina la Modimo.—Pesalema 83:18.


text:
Kereke (Dikago)
Kago ya kereke, gantsi e bidiwa kereke ke kago e dirisiwang mo ditirelong tsa sedumedi, bogolo thata thapelo le go rorisa modimo. Kereke ke lefoko le ka puo ya dikago le dirisiwang ke Bakeresete go raya kago epe hela ya sedumedi le ha di ka tswa di dirisiwa ke ditumelo tse eseng tsa sekeresete[1] Ka mokgwa wa dikago wa sekeresete, kereke gantsi e agiwa ka tsela e dirang gore e sale e lebega jaaka sefaapano. e nna le boleele jo eleng bontlha bongwe ja sefaapano mme makopano a sefaapano e nne gone mo etla bong ele serala.
See also[paakanyo | edit source]
References[paakanyo | edit source]
- ↑ Use of the term "The Manichaean Church", Encyclopedia Britannica


text:
ETSA TUMELO YA BONE | MARIA
O ne A Falola Tšhaka
MARIA o ne a khubama ka mangole, go ne go le thata go tlhalosa kutlobotlhoko ya gagwe. O sa ntse a gakologelwa selelo sa bofelo sa morwaawe fa a ne a tlhokafala morago ga go boga diura di le dintsi. Ka sethoboloko, loapi lo ne lo fifetse. Lefatshe le ne la roroma fela thata. (Mathaio 27:45, 51) Mo go Maria, go ne go bonala e kete Jehofa ka boene o ne a dira gore lefatshe le itse gore o ne a utlwisitswe botlhoko ke loso lwa ga Jesu Keresete go feta motho ope fela.
Thapama fa lefifi le apoga mo Gologotha kgotsa Felo ga Logata, Maria o ne a hutsafalela morwaawe. (Johane 19:17, 25) A ka tswa a ne a akanya ka dilo di le dintsi. Gongwe o ne a gakologelwa se se neng sa direga dingwaga di le 33 pele ga foo. Ene le Josefa ba ne ba sa tswa go isa ngwana wa bone yo ba mo ratang kwa tempeleng kwa Jerusalema mme monnamogolo mongwe e bong Simeone o ne a tlhotlhelediwa go bua mafoko a boporofeti. O ne a bolelela pele dilo tse dikgolo ka ga Jesu, mme a oketsa ka gore letsatsi lengwe Maria o tla ikutlwa e kete o segiwa ke tšhaka e telele. (Luke 2:25-35) Ke gone mo nakong eno ya tlalelo a tlhaloganyang ka botlalo boammaaruri jwa mafoko ao.
Go kile ga buiwa gore loso lwa ngwana ke tatlhegelo e e botlhoko thata e motho a ka lebanang le yone. Loso ke mmaba yo o setlhogo mme lo re utlwisa botlhoko. (Baroma 5:12; 1 Bakorintha 15:26) A go a kgonega go tila botlhoko joo? Fa re ntse re sekaseka botshelo jwa ga Maria go tloga kwa tshimologong ya bodiredi jwa ga Jesu go fitlha fa a swa, le e leng morago ga loso lwa gagwe, re tla ithuta go le gontsi ka tumelo e e thusitseng Maria go falola tšhaka ya khutsafalo.
“LE FA E LE ENG SE A SE LO BOLELELANG, LO SE DIRE”
Mma re boele morago dingwaga di le tharo le sephatlo. Maria o ne a lemoga gore go na le phetogo e e tlang. Tota le mo motseng o monnye wa Nasaretha, batho ba ne ba ntse ba bua ka Johane Mokolobetsi le ka molaetsa wa gagwe o o tlhotlheletsang o o malebana le go ikwatlhaya. Maria o ne a lemoga gore morwa wa gagwe yo mogolo o ne a tsaya dikgang tseo e le sesupo; e ne e le nako ya gore a simolole bodiredi jwa gagwe. (Mathaio 3:1, 13) Mo go Maria le lelapa la gagwe, go tsamaya ga ga Jesu mo lelapeng, go ne go tla kaya diphetogo tse di rileng. Goreng?
Go bonala monna wa ga Maria e bong Josefa a ne a setse a tlhokafetse. Fa go le jalo, e ne e se lekgetlo la ntlha Maria a swelwa. * Jaanong Jesu o ne a sa bidiwe fela “morwa wa mmetli” mme gape o ne a bidiwa “mmetli.” Seno se supa gore Jesu o ne a tsere kgwebo ya ga rraagwe e bile a tlamela lelapa la gaabo le le neng le na le bobotlana bana ba le barataro ba ba neng ba tshotswe morago ga gagwe. (Mathaio 13:55, 56; Mareko 6:3) Tota le fa Jesu a ne a thapisa Jakobe—yo go bonalang e ne e le ene mogoloe—gore a tswelele ka kgwebo, go tsamaya ga ga Jesu e ne e tla nna sengwe se se thata mo lelapeng. Maria o ne a setse a sikere maikarabelo a a bokete; a o ne a boifa phetogo eno? Ga re tlhomamisege. Mme gone potso ya botlhokwatlhokwa ke eno: O ne a tla tsiboga jang fa Jesu wa Nasaretha a nna Jesu Keresete, Mesia yo o neng a sa bolo go solofediwa? Pego nngwe ya Baebele e bua sengwe ka kgang eo.—Johane 2:1-12.
Jesu o ne a ya kwa go Johane go ya go kolobediwa a bo a nna Yo o Tloditsweng wa Modimo kgotsa Mesia. (Luke 3:21, 22) Go tswa foo, o ne a simolola go tlhopha barutwa ba gagwe. Le fa tiro ya gagwe e ne e potlakile, o ne a nna le dinako tse di itumedisang le ba lelapa la gaabo le ditsala. Ene, mmaagwe, barutwa le bomogoloe ba ne ba ya kwa moletlong wa lenyalo kwa Kana, e go bonalang e ne e le motse o o kwa thabeng o o leng dikilometara di le 13 go tswa kwa Nasaretha. Ka nako ya meletlo, Maria o ne a lemoga bothata bongwe. Gongwe o ne a lemoga gore bangwe mo lelapeng la banyalani bao ba ne ba lebana ba tshogile e bile ba sebaseba. Ba ne ba feletswe ke beine! Go ya ka setso sa bone, seo se ne se tla bontsha gore ba ne ba sa amogele baeng e bile se ne se tla tlhabisa ba lelapa ditlhong mme sa senya tiragalo eo fela thata. Maria o ne a ba utlwela botlhoko a bo a ya kwa go Jesu.
O ne a raya morwaawe a re: “Ga ba na beine.” O ne a lebeletse gore a dire eng? Ga re tlhomamisege mme gone o ne a itse gore morwaawe o ne a ka dira dilo tse dikgolo. Gongwe o ne a lebeletse gore o tla simolola ka nako eo. Tota e bile o ne a mo raya a re, “Morwaaka, tsweetswee dira sengwe ka kgang eno!” Karabo ya ga Jesu e tshwanetse ya bo e mo gakgamaditse. O ne a re: “Ke dirang ka wena, mosadi?” Ga se gore mafoko ano a ga Jesu a ne a sa bontshe tlotlo, le fa gone a ile a tlhaloganngwa ka tsela e e seng yone. Le fa go ntse jalo, mafoko a gagwe a ne a bontsha kgakololo e e molemo. Jesu o ne a gopotsa mmaagwe gore tota go ne go se sepe se a neng a ka se bua mo tseleng e a neng a dira bodiredi jwa gagwe ka yone; eo e ne e le tiro ya ga Rraagwe e bong Jehofa.
Maria o ne a reetsa kgakololo ya morwaawe ka gonne e ne e le mosadi yo o tlhaloganyang e bile a le boikobo. O ne a raya batho ba ba neng ba naya batho dijo kwa moletlong a re: “Le fa e le eng se a se lo bolelelang, lo se dire.” Maria o ne a lemoga gore ga a sa tlhole a tshwanelega go kaela morwaawe; go na le moo, ene le batho ba bangwe ba tshwanetse go tsaya ditaelo mo go Jesu. Jesu le ene o ne a bontsha gore o utlwela banyalani bao ba basha botlhoko fela jaaka mmaagwe a ba utlwela botlhoko. O ne a dira nngwe ya dikgakgamatso tsa gagwe tsa ntlha, go fetola metsi go nna beine e e monate. Seno se ne sa felela ka eng? “Barutwa ba gagwe ba ne ba dumela mo go ene.” Maria le ene o ne a dumela mo go Jesu. O ne a mo tsaya e le Morena le Mmoloki e seng fela morwa wa gagwe.
Gompieno batsadi le bone ba ka ithuta go le gontsi mo tumelong ya ga Maria. Ke boammaaruri gore ga go ope yo o kileng a godisa ngwana yo o tshwanang le Jesu. Mme gone fa ngwana ope fela a ntse a gola, seo se ka lere dikgwetlho ka gonne a sa itekanela. Motsadi a ka nna a tswelela a tsaya morwa kgotsa morwadie jaaka e kete ke ngwana, le fa gone go sa tlhole go tshwanela gore a mo tseye jalo. (1 Bakorintha 13:11) Motsadi a ka thusa jang bana ba ba godileng? Tsela nngwe ke ka go tlhatswega pelo gore morwao kgotsa morwadio yo o ikanyegang o tla tswelela a tshela ka dithuto tsa Baebele mme seo se tla dira gore Jehofa a mo segofatse. Fa batsadi ba ikokobeletsa bana ba bone e bile ba ba ikanya, seo se tla solegela bana ba bone molemo thata fa ba godile. Kwantle ga pelaelo Jesu o ne a anaanela kemonokeng ya ga Maria mo dingwageng tse di neng tsa latela tse di neng di tletse ditiragalo.
“BOMORWARRAAGWE BA NE BA SA SUPE TUMELO MO GO ENE”
Diefangele di re bolelela go le gonnye fela ka ga Maria mo dingwageng di le tharo le sephatlo tsa bodiredi jwa ga Jesu. Le fa go ntse jalo, se lebale gore go bonala e ne e le motlholagadi—motsadi yo o esi yo gongwe a godisang bana ba ba sa ntseng ba le kwa gae. Go a tlhaloganyesega go bo a ne a sa kgone go latela Jesu fa a ntse a rera mo motseng wa gaabo. (1 Timotheo 5:8) Go ntse go le jalo, o ne a tswelela a tlhatlhanya ka dilo tsa semoya tse a di ithutileng ka Mesia le go ya dipokanong mo sinagogeng e re ka seno e ne e le tlwaelo ya lelapa.—Luke 2:19, 51; 4:16.
Ka jalo, go ka direga gore Maria o ne a ntse le bareetsi fa Jesu a ne a bua mo sinagogeng kwa Nasaretha. Ruri go ne go mo itumedisa go reetsa morwaawe a itsise gore boporofeti jo bo boletsweng dingwaga di le makgolokgolo tse di fetileng, jaanong bo ne bo diragadiwa ke ene! Le fa go ntse jalo, go tshwanetse ga bo go ne go mo ngomola pelo go bona kafa Banasaretha ba neng ba sa amogele morwaawe ka gone. Tota ba ne ba leka le go mmolaya!—Luke 4:17-30.
Sengwe gape se se neng se ngomola pelo e ne e le tsela e barwa ba bangwe ba ga Maria ba neng ba tsibogela Jesu ka yone. Mo go Johane 7:5 re ithuta gore bakaulengwe ba le banè ba ga Jesu ba ne ba se na tumelo e e tshwanang le ya mmaabone. Re bala jaana: “Bomorwarraagwe ba ne ba sa supe tumelo mo go ene.” Mme fa e le bokgaitsadi ba le babedi ba ga Jesu bone, Baebele ga e bue sepe ka bone. * Le fa boemo e ka tswa e le bofe, Maria o ne a itse botlhoko jo bo bakiwang ke go nna mo lelapeng la madumedi a a farologaneng. O ne a tshwanelwa ke go nna a ikanyega mo boammaaruring jwa Modimo fa a ntse a leka go gapa dipelo tsa maloko a lelapa kwantle ga go itira botoka kgotsa go gaisana le bone.
Mo lekgetlong lengwe, setlhopha sa ba losika—go akaretsa le barwarraagwe Jesu—se ne sa swetsa ka go “tshwara” Jesu. Tota ba ne ba re: “O latlhegetswe ke tlhaloganyo.” (Mareko 3:21, 31) Ke boammaaruri gore Maria o ne a sa akanye jalo, mme gone o ne a tsamaya le barwa ba gagwe, gongwe e le ka tsholofelo ya gore ba tla ithuta sengwe se se tla ba thusang gore ba gole mo tumelong. A ba ne ba gola mo tumelong? Le fa Jesu a ne a tswelela ka go dira ditiro tse di tlhomologileng le go ruta dithuto tse di molemo, barwa ba bangwe ba ga Maria ga ya ka ya nna badumedi. A o ne a akabala a ipotsa gore ke eng se a ka se dirang go fitlhelela dipelo tsa bone?
A o tshela mo lelapeng le le aroganeng ka bodumedi? Tumelo ya ga Maria e ka go ruta sengwe se segolo. Ga a ka a latlhela seditse mo malokong a lelapa a a sa dumeleng. Go na le moo, o ne a tlhopha gore ba bone gore tumelo ya gagwe e ne ya mo tlisetsa boipelo le kagiso ya mogopolo. Ka fa letlhakoreng le lengwe, o ne a ema nokeng morwaawe yo o ikanyegang. A o ne a tlhoafalela Jesu? A ka dinako dingwe o ne a eletsa e kete a ka bo a na le Jesu le maloko a gagwe a lelapa kwa gae? Fa go le jalo, o ne a kgona go itshwara. O ne a bona e le tshiamelo go ema Jesu nokeng le go mo rotloetsa. A le wena o ka thusa bana ba gago gore ba beye Modimo kwa pele mo matshelong a bone?
‘TŠHAKA E TELELE E TLA PHUNYELEDIWA MO GO WENA’
A tumelo ya ga Maria mo go Jesu e ile ya nna le maduo? Jehofa ga a ke a retelelwa ke go segofatsa botlhe ba ba nang le tumelo, tota e bile o ne a dira jalo le mo kgannyeng ya ga Maria. (Bahebera 11:6) Akanya fela gore Maria o ne a ikutlwa jang fa a reeditse morwaawe a bua kgotsa a utlwa batho ba bangwe ba ba neng ba mo reeditse fa a rera, ba bua ka dipego tsa go rera ga gagwe.
Fa Maria a reeditse morwaawe a bua ka ditshwantsho, a o ne a kgona go utlwa mafoko a kafa Jesu a godisitsweng ka gone kwa Nasaretha? Fa Jesu a ne a bua ka mosadi yo o feelang ntlo ya gagwe gore a bone ledi la tshipi le le latlhegileng, a sila folouru gore a dire senkgwe, kgotsa a tshuba lebone a bo a le baya mo godimo ga setlhomeso, a Maria o ne a akanya ka mosimanyana yo o neng a mo eme nokeng fa a ntse a dira ditiro tsa letsatsi le letsatsi? (Luke 11:33; 15:8, 9; 17:35) Fa Jesu a ne a re jokwe ya gagwe e bopelonomi le morwalo wa gagwe o motlhofo, a Maria o ne a akanya ka dinako tse di monate tse ba ileng ba nna le tsone bogologolo fa a ne a lebile Josefa a ruta Jesu yo mmotlana go dira jokwe ka kelotlhoko e le gore phologolo e kgone go e sikara sentle? (Mathaio 11:30) Ruri Maria o ne a kgotsofala fa a tlhatlhanya ka tshiamelo e Jehofa a mo neileng yone mo botshelong—ya go godisa le go thapisa morwa yo o neng a tla nna Mesia. O tshwanetse a bo a ile a itumelela go reetsa Jesu yo e neng e le morutisi yo mogolo go gaisa, yo o neng a ruta ka tsela e e molemo thata a dirisa dilo tse di tlwaelegileng le ditiragalo tsa nako eo!
Le fa go ntse jalo, Maria o ne a nna a ikokobeditse. Morwa wa gagwe ga a ka a dira gore Maria a tlotlomadiwe, re sa re bue sepe ka go mo obamela. Ka nako ya bodiredi jwa gagwe, mosadi mongwe mo boidiiding o ne a goa a re, mmè wa ga Jesu o tshwanetse a bo a ne a itumetse tota go bo a ile a mo tshola. O ne a araba jaana: “Nnyaa, go na le moo, go itumela ba ba utlwang lefoko la Modimo e bile ba le boloka!” (Luke 11:27, 28) Mme fa bangwe mo boidiiding ba bontsha Jesu gore mmaagwe le bomorwarraagwe ba ne ba le gaufi, o ne a re ba ba dumelang ruri ke bone bommaagwe le bomorwarraagwe. Maria ga a ka a kgopisega, o ne a tlhaloganya mafoko a ga Jesu—kamano ya semoya e botlhokwa thata go gaisa ya senama.—Mareko 3:32-35.
Go ntse go le jalo, ke mafoko afe a a ka tlhalosang botlhoko jo Maria a neng a bo utlwa fa a ne a bona morwaawe a swa loso lo lo botlhoko mo koteng ya tlhokofatso? Moaposetoloi Johane yo o boneng polao eo ka matlho, moragonyana o ne a akaretsa ntlha eno e e botlhokwa mo pegong ya gagwe: Ka nako eo, Maria o ne a eme go “bapa le kota ya tlhokofatso ya ga Jesu.” Ga go sepe se se neng se ka thibela mmè yoo yo o lorato le yo o ikanyegang gore a se ka a ema go bapa le morwaawe go fitlha a tlhokafala. Jesu o ne a mmona, le fa gone a ne a utlwa botlhoko thata fa a hema e bile lefoko lengwe le lengwe le a neng a le bua le ne le dira gore a utlwe botlhoko, o ne a bua. O ne a kopa moaposetoloi Johane yo a neng a mo rata gore a tlhokomele mmaagwe. E re ka barwarraagwe Jesu ba ne ba ise ba nne badumedi, Jesu ga a ka a re ba tlhokomele mmaagwe go na le moo o ne a kopa molatedi wa gagwe yo o tlhoafetseng. Ka jalo, Jesu o ne a bontsha kafa go leng botlhokwa ka gone gore motho yo o nang le tumelo a tlhokomele batho ba e leng ba gaabo, segolobogolo ka dilo tse ba di tlhokang semoyeng.—Johane 19:25-27.
Fa Jesu a swa, Maria o ne a utlwa botlhoko jo go neng go boleletswe pele ka jone bogologolo, e leng tšhaka e telele ya khutsafalo e e phunyeletsang. Fa go le thata go tlhaloganya khutsafalo ya gagwe, ruri ga re kitla re tlhaloganya boipelo jo a nnileng le jone malatsi a le mararo moragonyana! Maria o ne a itse ka kgakgamatso e kgolo go di gaisa—Jesu o ne a tsositswe! Boitumelo jwa gagwe bo ne jwa oketsega ka gonne moragonyana Jesu o ne a bonala mo go morwarraagwe e bong Jakobe, ba le babedi fela. (1 Bakorintha 15:7) Go kopana ga bone, go ne ga ama le bomorwarraagwe Jesu ba bangwe. Moragonyana re utlwa gore ba ne ba simolola go dumela mo go Jesu e le Keresete. Go ise go ye kae ba ne ba nna gone mo dipokanong tsa Bokeresete le mmaabone, “ba nnetse ruri mo thapelong.” (Ditiro 1:14) Moragonyana Jakobe le Jude ba ne ba kwala dibuka tsa Baebele.
La bofelo fa re utlwa ka Maria, ke fa a ne a na le bomorwaawe kwa dipokanong ba rapela. Ruri eo ke konelo e e tshwanelang ya pego ya ga Maria e bile o re tlhometse sekao se se molemo! Ka ntlha ya tumelo ya gagwe, o ne a falola tšhaka ya khutsafalo a bo a amogela maduo a a itumedisang. Fa re etsa tumelo ya gagwe, le rona re tla falola mathata a lefatshe leno le re tlisetsang one, e bile re tla itumelela maduo a a gaisang a re ka akanyang ka one.
^ ser. 8 Morago ga go tlhagelela mo kgannyeng e e neng ya diragala fa Jesu a ne a le dingwaga di le 12, ga go na mo Josefa a tlhagelelang gone mo pegong ya Diefangele. Morago ga moo, go tlotliwa ka mmaagwe Jesu mmogo le bana ba bangwe ba gagwe mme e seng ka Josefa. Ke gangwe fela mo Jesu a bidiwang “morwa wa ga Maria” go sa umakiwe sepe ka Josefa.—Mareko 6:3.
^ ser. 16 Josefa e ne e se rre yo o tsetseng Jesu, ka jalo bana bano e ne e le barwarraagwe le bomorwadiagwe Jesu ka Josefa.—Mathaio 1:20.


text:
CompetitionActions
- ${title}
Competition
COCA-COLA #FestiveSimpleJoys
Go tsenela, romela kgangnyana ya gago, setshwantsho kgotsa video mme o dirise #FestiveSimpleJoys. Mme o dire tag go Motsweding FM go nna le tshono ya go ka fenya, ka ditebogo go Coca-Cola
Keteka le go itumelela maitemogelo a nako e e kgethegileng ya dijo le ba lelapa la gago mo setlheng seno sa meletlo ka Coca-Cola. Re bolelle ka ga nako tse di kgethegileng tsa dijo le ba lelapa la gago beke yotlhe mo Motsweding FM, mme o ka ikgapela vouchara ya grocery ya R5000 tsatsi lengwe le lengwe mo go GotetsaMosha.
Go tsenela, romela kgangnyana ya gago, setshwantsho kgotsa video mme o dirise #FestiveSimpleJoys. Mme o dire tag go Motsweding FM go nna le tshono ya go ka fenya, ka ditebogo go Coca-Cola.
Natefelwa ke dikgagamatso tsa setlha sa meletlo.
Melao Le Dipeelo
ADVERTISEMENT


text:
Zambia
Zambia ( /ˈzæmbiə/), yo o itsegeng lefatshe ka bophara ka leina la lefathse la Zambia, ke lefatshe le le dikaganyeditsweng ke mafatshe a mangwe. Mafatshe a mabapi ke la Congo mo bokone, Tanzania mo bokone botlhaba, Malawi mo botlhaba, Mozambique, Zimbabwe, Botswana le Namibia mo borwa, le Angola mo bophirima. Toropo kgolo ke Lusaka, e e bonwang kwa borwa bogare jwa lefatshe. Palo tsa batho di kitlanye thata mo toropo kgolong ebong Lusaka mo borwa le kwa kgaolwaneng ya Copperbelt Province go ya bokone bophirima.
Ka kgwedi ya Phalane a tlhola masome a mabedi le bone ngwaga wa 1964, lefatshe le ne la tsaya boipuso jwa lone go tsweng kwa lefatsheng la United Kingdom mme tona Rre Kenneth Kaunda o ne a tswengwa mo stlilong sa botautona.Phutlhego ya Kaunda's socialist United National Independence Party (UNIP) e ne ya tsaya marapo a go busa go tsweng ka ngwaga wa 1964 go ya kwa go wa 1991. Go tsweng ka ngwaga wa 1972 go ya kwa go wa 1991 lefatshe la Zambia e ne e le lefatshe la phutlhego e ngwefela, maikaelelo a se e ne e le go kopanya lefatshe go nna lengwefela ka sekano sa 'Zambia o mongwefela, lefatshe le lengwefela'. Kaunda o ne an fengwa ke Frederick Chiluba wa phuthego ya social-democratic Movement for Multi-Party Democracy ka ngwaga wa 1991,ka yone nako e lefatshe la Zambia le ne la nna le kgolo ya itsholelo ka selekanyo se se kwa godimo[1].
Dipolotiki[paakanyo | edit source]
Dipolotiki tsa lefatshe la Zambia ke tsa puso ya batho ka batho,ke gore tautona o itlhophelwa ke batho go ya ka ditlhata le go rata ga bone mme se se raya fa tautona a tlhophilwe o etelela lefatshe le yone khudutlhamaga tota.Tautona wa gompieno ke Rre Sata yo fentseng ditlhopho ngwaga yo o fitileng.E re le fa go ntse jalo seemo sa sepolotiki ga se se jesang diwelang mo nakong ya gompieno ka gore batho ba belaela gore go ka tswa go ile ga nna le maretshwa a tsietso[2].
Puo[paakanyo | edit source]
Puo e e buiwang molefatsheng la Zambia ke Sekgowa, se se dirisiwang mo fa go buiwa ka tswa kgwebo le gape se dirisiwa mo dikolong go ruta baithuti. Teme e e buiwang mo mafelong mangwe jaaka toropo ya Lusaka,ke puo ya Nyanja.Le fa go ntse jalo, Bemba le Nyanja di buiwa gantsi kwa ditoropong le mo mafelong a a tlhabologileng jaaka Zambia. Tse dingwe di akaretsa Kaounde, Tonga, Lunda le Luvale, tse g gasiwang ka tsone mo dithulaganyong tsa sesupa ditshwantsho sa Zambia National Broadcasting Corporation (ZNBC).Palo ya dipuo tse di buiwang mo lefatsheng la Zambia di masome a bosupa le bosupa[3].
Seemo sa Bosa[paakanyo | edit source]
Lefatshe la Zambia le mo kgaolong ya borwa bogare jwa Aferika ka jalo go nale selemo se se nang le dipula le mogote yo o kwa godimo mme e re mariga go nne le mariga a a boitshegang a ka dipula tse d phataletseng.Seemo se se rotloetsa dilo di tshwana;e temo thuo mme se se godise kgotsa se tlhabolola itsholelo ya lefatshe.


text:
Ditlhola tse di lesome di tlisa pego e e sa siamang (25-33)
13 Jaanong Jehofa o ne a bua le Moshe a re:2 “Romela banna gore ba ye go tlhola* lefatshe la Kanana, le ke tla le nayang Baiseraele. Lo romele monna a le mongwe gore a emele lotso lwa ga rraagwe, mongwe le mongwe e le kgosana+ ya bone.”+3 Ka jalo, Moshe o ne a ba roma go tswa mo nageng ya Parana+ ka taelo ya ga Jehofa. Banna bano botlhe e ne e le ditlhogo tsa Baiseraele.4 Ano ke maina a bone: wa lotso lwa ga Rubene, Shammua morwa Sakure;5 wa lotso lwa ga Simeone, Shafate morwa Hori;6 wa lotso lwa ga Juda, Kalebe+ morwa Jefune;7 wa lotso lwa ga Isakare, Igale morwa Josefa;8 wa lotso lwa ga Eferaime, Hoshea+ morwa Nune;9 wa lotso lwa ga Benjamine, Palati morwa Rafu;10 wa lotso lwa ga Sebulone, Gadiele morwa Sodi;11 wa lotso lwa ga Josefa,+ yo o emelang lotso lwa ga Manase,+ Gadi morwa Susi;12 wa lotso lwa ga Dana, Amiele morwa Gemali;13 wa lotso lwa ga Ashera, Sethure morwa Mikaele;14 wa lotso lwa ga Nafetali, Nabi morwa Fofesi;15 wa lotso lwa ga Gada, Geuele morwa Maki.16 Ano ke maina a banna ba Moshe a neng a ba roma go ya go tlhola lefatshe. Mme Moshe o ne a bitsa Hoshea morwa Nune a re Joshua.*+17 Fa Moshe a ne a ba roma go ya go tlhola lefatshe la Kanana, o ne a ba raya a re: “Tlhatlogang lo tsene mo Negebe, go tswa foo, lo tlhatlogele kwa kgaolong e e dithaba.+18 Lo ye go tlhola lefatshe leo gore le ntse jang+ le gore a batho ba ba nnang mo go lone ba nonofile kgotsa ba bokoa, a ba mmalwa kgotsa ba bantsi,19 le gore a lefatshe le ba nnang mo go lone le molemo kgotsa le bosula le gore a metse e ba nnang mo go yone ke dikampa kgotsa e ageletswe ka dipota.20 Gape lo tlhole gore a lefatshe leo le humile* kgotsa le humanegile,*+ le gore a go na le ditlhare mo go lone kgotsa nnyaa. Lo tshwanetse go nna pelokgale+ mme lo tseye mangwe a maungo a lefatshe leo.” Jaanong e ne e le ka paka ya morara* o o buduleng pele.+21 Ka jalo, ba ne ba tlhatloga mme ba tlhola lefatshe go tswa kwa nageng ya Tsine+ go ya kwa Rehobe,+ gaufi le Lebo-hamathe.*+22 Fa ba tlhatlogela kwa Negebe, ba ne ba goroga kwa Heberone,+ kwa Ahimane, Sheshai le Talemai,+ ba e leng Baanake,+ ba neng ba nna gone. Mme Heberone e ne e agilwe dingwaga di le supa pele ga Soane e e kwa Egepeto.23 Fa ba fitlha mo Mokgatšheng* wa Eshekole,+ ba ne ba kgaola kala ya morara, e banna ba le babedi ba bone ba neng ba tshwanelwa ke go e rwala ka kota, mmogo le digaranata le difeige.+24 Ba ne ba bitsa lefelo leo Mokgatšha* wa Eshekole,*+ ka ntlha ya kala e Baiseraele ba neng ba e kgaotse koo.25 Kwa bokhutlong jwa malatsi a le 40,+ ba ne ba boa ba tswa go tlhola lefatshe.26 Ka jalo, ba ne ba boela kwa go Moshe le Arone le kwa phuthegong yotlhe ya Baiseraele kwa nageng ya Parana, kwa Kadeshe.+ Ba ne ba tlisa pego kwa phuthegong yotlhe e bile ba ne ba ba bontsha maungo a lefatshe leo.27 Eno ke pego e ba neng ba e bolelela Moshe: “Re ne ra tsena mo lefatsheng le o neng o re romile kwa go lone, mme ruri le elela mashi le tswina ya dinotshe+ e bile ano ke maungo a lone.+28 Le fa go ntse jalo, batho ba ba nnang mo lefatsheng leo ba nonofile e bile metse ya bone e e sireletsegileng e megolo thata. Gape re bone Baanake koo.+29 Baamaleke+ ba nna mo lefatsheng la Negebe,+ mme Bahite, Bajebuse+ le Baamore+ ba nna mo kgaolong e e dithaba, mme Bakanana+ ba nna gaufi le lewatle+ le fa thoko ga Joredane.”30 Foo Kalebe o ne a leka go ritibatsa batho fa ba ntse ba eme fa pele ga ga Moshe, a re: “A re tlhatlogeng ka bonako, mme re tla le rua, ka gonne ruri re ka kgona go le gapa.”+31 Le fa go ntse jalo, banna ba ba neng ba tsamaile le ene ba ne ba re: “Re ka se kgone go tlhatloga re ya go tlhasela batho bao ka gonne ba nonofile go re feta.”+32 Mme ba ne ba nna ba naya Baiseraele pego e e sa siamang+ ka lefatshe le ba neng ba ile go le tlhola, ba re: “Lefatshe le re neng ra tsamaya mo go lone re le tlhola, ke lefatshe le le jang banni ba lone, mme batho botlhe ba re ba boneng mo go lone ke banna ba bogolo jo bo sa tlwaelegang.+33 Gape re bone Banefilime gone, bomorwa Anake,+ ba ba tswang mo* Banefilimeng, mme fa re ipapisa le bone re ne re ntse jaaka ditsiakgope fela, le bone ba ne ba re bona re ntse jaaka ditsiakgope.”


text:
Description
Matsetseleko, jaaka leina la gagwe le itlhalosa, o nna matsetseleko mo go boneng gore maikemisetso le ditoro tsa gagwe di a diragala. Otlogela legae le gagwe, ka pelo e e botlhoko, go ya go senka bokamoso jo bo botoka. Batsadi ba Matsetseleko ba lemoga fa ngwana a ineile naga, ba leka ka tsotlhe gore a bonwe goa pala. Erile a setse a bone katlego a kopana le batho ba batla go mo tlhomola mmutlwa gore a gate a gatoga. Bofelong o boela gae a fitlha a tlhomola motse wa gaabo a o tlhabolola. Padi e humileng ka Setswana keya ya ga OM Lobelo o tswileng mo legatong la bobedi mo ngwageng wa 2010 mo Literature Awards. Barutwana batla ithuta ka go nna le maikaelelo le ditoro go di sireletsa le go di diragatsa. Matsetseleko is motivated by his name to chase after his dreams even if it involves sacrifices.
Product Information


text:
Ka Moranang 20 1994, Moporesidente wa Naga (wa motsi oo), FW De Klerk, o ne a bega fa Afrika Borwa e tlile go nna le dipina tsa bosetšhaba di le pedi. Eleng, Nkosi Sikelel’ iAfrika (Modimo tshegofatsa Afrika) le Die Stem van Suid-Afrika (Pitso ya Afrika Borwa).
Seno e ne ele karolo ya dikatlenegiso tsa molaotheo wa nakwana ya 1993, Karolo 248 (1) le Karolo 2. Goya ka Karolo 4 ya Molaotheo o montšhwa wa Afrika Borwa, o o saenetsweng go nna molao kwa Sharpeville ka Sedimonthole 10 1996, pina e e khutswafaditsweng mme e kopantswe ya Nkosi Sikelel’ iAfrica le Die Stem van Suid Afrika ga jaana ke pina ya bosetšhaba ya Afrika Borwa. Jaaka e atlenegisitswe mo Phasalatsong ya Mmuso ya bo 18341, ya letlha la Diphalane 10 1997.
Die Stem van Suid-Afrika (Pitso ya Afrika Borwa) e kwadilwe CJ Langenhoven ka Motsheganong 1918, jaaka leboko. Moruti ML de Villiers o kwadile pina ka 1921. Kwa konosetsong ya phasalatso nngwe le nngwe, South African Broadcasting Corporation (SABC) e ne e tshameka God Save the King le Die Stem.
Kopelo ya ntlha ya phatlhalatsa ya Die Stem ka tsholetso ya semmuso ya folaga ya bosetšhaba e ne ele ka 31 Motsheganong 1928, kwa Cape Town. Fela, e ne ele fela ka 1957 ka Motsheganong 2, fa mmuso o ne o bega Die Stem jaaka pina ya bosetšhaba ya semmuso, e e neng ele ona gape ngwaga o ba boneng tetlelelo-semmuso.
Ka 1959, pina ya bosetšhaba ya semmuso e ne ya atlenegiswa ke Molawana wa Palamente. Karolo ya Sekgoa ya pina ya bosetšhaba, The Call of South Africa, e nnile pina ya bosetšhaba ka 1952, fa e ne e amogelwa go ka diriswa semmuso.
Enoch Sontonga, morutabana wa borongwa kwa Methodist, o kwadile temana ya ntlha ya Nkosi Sikelel' iAfrika jaaka sefela sa seXhosa ke 1897. Morago ditemana tse dingwe di le supa di ne tsa tsenngwa ka seXhosa mme di ne di kwadilwe ke mmoki Samuel Mqhayi. Karolo ya Sesotho ya Nkosi Sikelel' iAfrika, e e neng gatisitswe ka 1942, e ne e kwadilwe ke Moses Mphahlele.
Nkosi Sikelel' iAfrika e ntse sefela se se tumileng, morago ga gore e opelwe kwa dikhônsateng kwa Johannesburg tse di neng di eteletswe pele ke setlhopha sa mmino sa ga Moruti JL Dube sa Ohlange Zulu. Morago e ne ya nna pina ya bosetšhaba e e neng e opelwa kwa dikopanong tsa sepolotiki, jaaka tiragatso ya boipelaetsi, ka dingwaga tsa tlhaolele.
Ka kakaretso, temana ya ntlha e opelwa ka seXhosa kgotsa seZulu mme go opelwe ka Sesotho morago ga fao. Fela, Nkosi Sikelel' iAfrika ga e na thanolelo ya semmuso mme mafoko a farologana goya ka lefelo le goya ka modiro.
Seno ke mafoko a semmuso a pina ya bosetshaba, e e kopanyang Nkosi Sikelel' iAfrika le Die Stem/The Call of South Africa, ke thanolo ya Setshwana mo masakaeng:
isiXhosa le isiZulu
Nkosi Sikelel' iAfrika)
(Modimo Tshegofatsa Afrika)
Maluphakanyisw' uphondo lwayo,
(Emisetsa kwa godimo tlotlô ya Gagwe)
Yizwa imithandazo yethu,
(Utlwa dithapelo tsa rona)
Nkosi sikelela, thina lusapho lwayo
(Modimo re tshegofatse, rona bana ba gagwe)
Sesotho
Morena boloka setjhaba sa heso,
(Morena boloka setshaba sa etsho)
O fedise dintwa le matshwenyeho,
(O fedise dintwa le matshwenyego)
O se boloke, O se boloke setjhaba sa heso,
(O se boloke, O se boloke setšhaba sa etsho)
Setjhaba sa South Afrika - South Afrika.
(Setshaba sa Afrika Borwa – Afrika Borwa)
Afrikaans
Uit die blou van onse hemel,
(Ka moletso o o tswang kwa loaping lwa rona lwa mmala wa loapi)
Uit die diepte van ons see,
(Gotswa kwa boteng jwa lewatle la rona)
Oor ons ewige gebergtes,
(Kwa godimo ga dithaba tsa rona tsa metlha yotlhe)
Waar die kranse antwoord gee,
(Kwa ipoeltso-modumo ya majwe e utlwagalang)
English
Sounds the call to come together,
And united we shall stand,
Let us live and strive for freedom,
In South Africa our land.
(Goeletsa topo ya momagano,
Mme ka momagano re tla ema,
A re tsheleleng le go leka ka natla go bona kgololosego,
Mo Afrika Borwa lefatshe la rona.)


text:
Tangs/Surgeonfish
Leina la Mophato
Tangs/Surgeonfish
Leina la Maranyane
Zebrasoma
Semeto
E ka nna 30 cm, fa bontsi bo ka nna 18 cm.
Ponalo
Mmele wa sebopego sa kgolokwe ka nko e mutsu.Mogatla wa mokwatla o mogolo mme o elela kwa morago. Di na le mmitlwa o bogale kwa morago jaaka di-surgeons tse dingwe. Mogatla wa kwa morago o mokhutshwane. Mmala o a farologana ka ga e ka nna borokwa jo bo lefitshwana go ya go mmala wa lephutshe oo galalelang.
Dikitsiso
Dibopiwa tsa Zebrasoma di na le mefuta e e 7 tse di farologaneng. Lelapa la Surgeonfish le bonwa kwa godimo ga mafika a corale di le ka bobedi kgotsa ka makoko a mannye. Di na le mebitlwa e di a dirisetsang tshireletso fa di ka tlhaselwa. – e ka nna le botlhole. Megatla ya mokwatla le wa kwa tlase mo go mmotlana e metona go feta mmele ya tsone. Di tsala ka go tshela mae mo metsing (Pelagic spawner).
Dijo
E fepa ka algae, detritus le plankton. E ja merogo fela (Herbivores).
Anamiso
E bonala kwa mawatleng a a mofuthu, a a bonang dipula le mogote
Dibopiwa tsa mophato wa yone
Spotted tang - Zebrasoma gemmatum
Yellow tang - Zebrasoma flavescens
Yellowtail tang - Zebrasoma xanthurum


text:
Aardwolf
Phiri ya mosima
Leina
Phiri ya mosima [Proteles cristata]
Leina le la “Aardwolf” le raya gore 'phiri ya mosima ka SeAfrikanse' mme le tserwe ka dikarolo tsa yona tseo di tshwanang le tsa ntjwa le mekgwa ya dijo tse di jaaka motlhwa tseo di e epang go tswa kwa mmung.
Ponalo
Phiri ya mosima e na le boa jo bo mmala o o elang kwa boserolwaneng le borokwa, le mebala e e tsepameng e mentsho, e e nang le mogatla o o nang le maboa a ma ntsi mme o na le ntlha e e boa jo bo ntsho, e na le boa jo bo ntsi mo mokwatleng, jo bo emelelang fa Phiri ya mosima e ikutlwa e romulwa kgotsa go tshoswa. Phiri ya mosima e eme disentimetara tse 40 go tloga legetleng ka mogatla o o boleele jwa disentimetara di le 20-25, mme e eme boleele jwa disentimetara tse di 65-80 go tswa kwa nkong go ya kwa mogatleng mme e boima jwa dikilograma tse di leng mo bogareng jwa 8 le12. E tshwana le Phiri e e thamaga e nnye.
Dijo
Mefuta e e sa tlwaelegang e ya diPhiri ke moji wa motlhwa. E tlwaetse mo go maswe go ja motlhwa moo ebileng le meno a yona a ntse jaalo fela kwa ntle go a magolo a Phiri ya mosima, ebile a fokotsegile gore le go tlhafuna nama fela e nna namame e tona ya tiro. Meno ao a kwa pele a itekanetse sentle mme e a dirisa go itshiriletsa mo go diPhiri tse dingwe tsa mosima. Dijo tsa Phiri ya mosima di na le mefuta e me bedi e e kgethegileng ya metlhwa, o mongwe ke o o iphitlhelang o sena mosola ope ka nako e e tsididi, ya mariga ka jaalo Phiri ya mosima e tla tlolela kwa go mofuta o mong wa motlhwa go ja mpa mpolaye.
Tlhokego eno ya dijo e kgoreletsa Phiri ya mosima go ralala le naga ka ntlha ya go nna le dijo tse di ntsinyana mo lefelong leo go nang le mefuta eo e mebedi fela ya motlwa. Mo bosigong jo bo tlwaelegileng Phiri ya mosima e ja motlhwa o o kanaka 200 000 go ya go 300 000 ka go dirisa bokgoni jwa yona jo bo maroka, Phiri ya mosima e kgona go utlwa kwa go nang le motlhwa gona e bo e konosetsa ka go dirisa leleme lo le sephara la yone go bo ja ka bo ntsi fela. Phiri ya mosima e itsege gape ka go ja diphologolo tse dingwe tse di nnye jaaka dipeba, dinonyane tse di nnye, mae le kgari.
Pelego
Gantsi Phiri ya mosima e e tona le e tshegadi di na le ditlhong, di a tshabana e bile ga di nke di bonwa fela,seo se dira gore gonne bokete go itse ka ga go tshela ga tsona jaaka balekane fela go dumelwa gore di kgona go tlhakana nako ngwe le ngwe mo ngwageng o otlhe. Go nna balekane ga e e tona le e tshegadi go tsaya malatsi a a 90 go ya go a 100 go bo belegwa diphitsana tse 2 go ya go tse di 4. Fa diphitsana di fetsa go kgweswa letsele di tla bo di jeswa motlhwa o o satswa go thuthuga ke batsadi ka bobedi.
Boitshwaro
Diphiri tsa mosima di rata go robala motshegare mme di bo di sasanka bosigo. Gantsi di tsoma ka bo esi kwa ntle ga thuso ya tse dingwe, di bokaana fela ka ntlha ya go kopana jaaka balekane le go godisa tse di nnye. Ka dinako dingwe di bonwa ka ditlhopana tsa bo bedi kgotsa setlhopana se se nnye sa tse di ntsinyana. Phiri ya mosima ga e ise e tlhagise tsamaiso ya lelapa le le akaretsang ditlogolo jaaka diphiri tse di mabala le tse di mebala-bala ka ntlha ya go ja ga tsona go go gagametseng ga motlhwa. Ka ntlha ya go sa dumele mo go kgaoganeleng dijo ebile di ka se ke tsa busetswa kwa mosimeng, diphiri tsa mosima di tshwanela gore di tsee leote go ya go senka dijo. Gantsi mesima ya tsona ke e e tolositsweng gantsi ke Magotlo a tlhaga eo e nang le ditsela Dikolobe tsa mosima kgotsa Dinoko. Diphiri tsa mosima ke diepi tse di matlhagatlhaga mme fa go se na mesima gope di tla ikepela ya tsona.
Di fitlhelwa kwa kae
Di fitlhelwa kwa botlhaba le kwa borwa jwa Afrika ntle le kwa borwa jo bo leng kwa lebopong. Diphologolo tseno tse di jang nama di iphilthileng jaana di iponagatsa di na le kgotlelelo e e bonolo ya naga e e bophara le bogolo mme di itumelela go nna mo mafelong ao a sa itemogeleng pula ka bontsi, di nna mo mafelong a a bulegileng ao a nang le bojang, le fa go nang le ditlhatsana mme go na le bojang jo bo kwa tlase moo di phelang kwa tlase mo mesimeng. Go na le mafelo a mabedi ao diPhiri tsa mosima tseo di leng baagi ba tsona, ke tse di ikaegileng ka go tshela mo Afrika Borwa mme tse dingwe di fitlhelwa kwa gare ga Tanzania kwa lebowa go ya kwa borwa jwa Egepeta. Gantsi diPhiri tsa mosima di filthelwa mo go nang le ditlhatsana le bojang jaaka kwa Botswana, kwa seka sekakeng sa Karoo le profenseng ya Kapa Bokone.
Tlhaloso ya fa e gatileng gona
Phiri ya mosima e nale menwana e metlhano mo maotong a kwa pele, fela monwana wa kwa pele o nnetse kwa godimo mme ga e ke e tlogela letshwao mo fatshe, e na le menwana e mene kwa maotong a a kwa morago. Maroo a yona a masesane fa o e lebeletse mo godimo, felafa o e lebeletse ka letlhakore le bophara kwa botlaseng e bile le thata, le botelele jwa dimilimitara tse ka nnang 20 ka ponelo pele.
Dipalopalo tse di mosola
Boima jwa mmele (Tshadi) 7,7 go ya go13,5 dikilograma
Boima jwa mmele (Tona) 7,7 go ya go 13,5 dikilograma
Boleele (Tshadi) disentimitara tse 90,
Boleele (Tona) disentimitara tse 90
Nako ya go tlhakana ga e tshegadi le e tona ka bolekane
Dikgwedi tse pedi
Palo ya tse di nnye
2 go ya go 4 ya diphitsana
Mofuta
Diphologolo tseo di jang nama
Lelapa
Lelapa la diphiri tsa mosima le diphiri tsa mebala tseo di phelang ka nama
Pelego
Diphitsana tse 2 go ya go tse 4 di belegwa go tloga ka kgwedi ya Lwetse go ya go Moranang morago ga nako ya go tlhakana ga e tshegadi le e tona ka bolekane tse di ka nnang tse 2


text:
71Bakaulengwe – kana ke bua le ba ba itseng molao – a ga lo itse gore molao o busa motho fela, fa a sa ntse a phela? 2Kana mosadi yo o nang le monna wa gagwe o golegeletswe mo monneng ka molao, fa monna a sa ntse a phela; mme fa monna a sule, foo o tla bo a golotswe mo molaong wa lenyalo. 3Jaanong fa a ka nna wa monna yo mongwe, monna wa gagwe a sa tshela, go tla twe o kgotlela nyalo; mme fa monna a sule, foo o tla bo a golotswe mo molaong, mme ga go nke go twe o kgotlela nyalo, le fa a ka nna wa monna yo mongwe. 4Bakaulengwe ba me, le lona lo bolailwe jalo ntlheng ya molao ka mmele wa ga Keresete gore lo nne ba yo mongwe, e bong ba yo o tsositsweng mo baswing, gore re ungwele Modimo;
5gonne e rile re sa le mo nameng, dikeletso tsa maleo tse di tlhotlhelediwang ka molao tsa bo di dira ka thata mo ditokololong tsa rona gore di ungwe maungo a loso.
6:21
6Mme jaanong re golotswe mo molaong, ka re sule ntlheng ya sona se se neng se re tshwere; ke ka moo re leng badiredi ka fa bošweng jwa mowa, e seng ka fa mokgweng wa bogologolo wa ditlhaka tsa molao.
6:2,4
7Jaanong re tla reng? A ke go re, molao ke boleo? Ga go a nna jalo; mme nka bo ke sa itse boleo, fa e ne e se ka molao. Le yona keletso nka bo ke sa e lemoge, fa molao o ka bo o sa re: “O se ka wa eletsa!”
8Mme boleo, e re ka bo bonye tlhotlheletso, jwa tsosa dikeletso tsotlhe mo go nna ka taolo; gonne kwa ntle ga molao boleo bo sule.
5:13
9Nna, pele ke ne ke phela kwa ntle ga molao; jaanong e rile taolo e sena go tla, boleo jwa tsoga, 10mme nna ka swa; taolo e e ka bong e nkisa bophelong, ka fitlhela e nkisa losong.
Lef. 18:5
11Gonne boleo jwa ntsietsa, ka bo bonye tlhotlheletso ka taolo, jwa mpolaya ka yona.
12Jalo he, molao o boitshepo, le taolo e boitshepo, e siame, e molemo.
13Jaanong a ke go re, se se molemo se mphetogetse loso? A go se tualo! Ke boleo jo bo ntsiseditseng loso ka se se molemo gore bo bonale e le boleo tota, gore boleo e nne jo bo bobe bogolo ka taolo.
14Re itse gore molao ke wa mowa, mme nna ke nama, ke bapaleditswe boleo.
Joh. 3:6
15Se ke se dirang ga ke se tlhaloganye; gonne se ke se ratang ga ke se dire; ke dira se ke se tlhoileng. 16Mme fa ke dira se ke sa se rateng, ke dumelana le molao gore o molemo.
17Foo e be e sa tlhole e le nna yo o se dirang, mme e be e le boleo jo bo agileng mo teng ga me. 18Gonne ke itse gore mo teng ga me, e bong mo nameng ya me, ga go na molemo ope; go rata go teng mo go nna, mme go dira se se molemo ga go yo.
8:21
19Gonne molemo o ke o ratang ga ke o dire, mme bosula jo ke sa bo rateng jona ke a bo dira. 20Fa jaanong nna ke dira se ke sa se rateng, e tla bo e sa tlhole e le nna yo o se dirang, mme e tla bo e le boleo jo bo agileng mo teng ga me.
21Jaanong ke fitlhela molao mo go nna wa go re: E a re fa ke rata go dira molemo, bosula bo nne teng mo go nna. 22Gonne ka fa mothong yo o ka mo teng ke itumelela molao wa Modimo. 23Fela ke fitlhela go na le molao o sele mo ditokololong tsa me o o lwang le molao wa maikutlo a me; e bile o nkgolega ka molao wa boleo o o mo ditokololong tsa me.
24A motho wa mogolo nna! Ke mang yo o tla nkgololang mo mmeleng wa loso lo? 25Ke leboga Modimo, ka ke gololwa ka Jesu Keresete, Morena wa rona.
Jaanong go ntse jaana: nna ka nosi ke direla molao wa Modimo ka maikutlo, mme ka nama ke direla molao wa boleo.


text:
51Ya re Jesu a eme fa letsheng la Genesareta, batho ba mo pitlaganya go utlwa Lefoko la Modimo; 2a bona mekoro e mebedi e eme fa letsheng; batshwari ba ditlhapi ba bo ba dule mo go yona, ba tlhatswa matloa. 3A palama o mongwe wa mekoro, e le wa ga Simone, a ba a mo kopa gore a o katose lefatshe go le gonnye, a nna fa fatshe, a ruta batho a le mo mokorong.
4Ya re a sena go khutla go bua, a raya Simone a re: “O suteletse kwa go boteng, lo latlhele matloa a lona gore lo tshware.”
5Simone a fetola a re: “Moruti, re letse re itapisitse bosigo jotlhe, ga re a ka ra tshwara sepe. Le fa go ntse jalo ke tla latlhela matloa ka lefoko la gago.” 6Ya re ba dira jalo, ba sobokanya bontsi jo bogolo jwa ditlhapi, matloa a bone a ba a thanyega. 7Ba gwetlha balekane ba bone ba ba mo mokorong o mongwe gore ba tle go ba thusa. Ba tla, mme ba tlatsa mekoro e mebedi eo, mo e bileng ya batla go teba. 8Ya re Simone Petoro a bona, a wela fa mangoleng a ga Jesu a re: “Morena, ntlogele, ka gonne ke monna yo o boleo.”
9A re jalo gonne letshogo le kgakgamalo di ne di mo wetse, le botlhe ba ba nang nae, ka ntlha ya tshwaro ya ditlhapi e ba e bonyeng; 10fela jalo di tshwara le boJakobo le Johane, bomorwa Sebeteo, ba e leng balekane ba ga Simone. Jesu a raya Simone a re: “O se ka wa boifa; go simolola kajeno o tla nna motshwari wa batho.”
11Ya re ba sena go fitlhisa mekoro kwa losing, ba tlogela tsotlhe, ba mo sala morago.
12Bonang, e rile a le mo motseng mongwe, ga bo go le monna yo o tletseng lepero; ya re a bona Jesu, a wela fa fatshe ka sefatlhego, a mo rapela a re: “Morena, fa o rata, o ka mphodisa, ka phepafala.”
13Morena a ntsha letsogo, a mo ama a re: “Ke a rata; fola!” Mme lepero la mo tlogela ka bonako. 14Jesu a mo laya gore a se ka a bolelela ope, a ba a re: “Tsamaya ò ipontshe moperesiti, ò ntshetse phôlô ya gago ka fa Moše a laotseng ka teng, go nna tshupo mo go bone.”
15Fela tumo ya gagwe ya faladiwa bogolo; batho ba bantsi ba phuthega go utlwa le go fodisiwa malwetse a bone. 16Mme ene a ngongwaela, a nna kwa mafelong a a senya, a rapela.
17Ka lengwe la malatsi ao a bo a ruta. Bafarisai le Baruta-molao ba bo ba ntse fa fatshe, e le ba ba tswang mo motseng mongwe le mongwe wa Galelea le Jutea le kwa Jerusalema; thata ya Morena ya go fodisa e ne e na nae. 18Mme bonang, banna bangwe ba tsisa motho ka diphate yo o suleng mhama, ba leka go mo tsenya mo teng le go mmaya fa pele ga gagwe. 19Ya re ka ba sa bone ka fa ba ka mo tsenyang mo ntlong ka teng ka ntlha ya bontsi jwa batho, ba palama kwa godimo ga thulelo, ba mo folosa gare ga ditlhomeso, a le mo diphateng, ba mmaya mo gare, fa pele ga Jesu. 20Ya re a bona tumelo ya bone, a mo raya a re: “Monna, dibe tsa gago o di itshwaretswe.”
21Jaanong Baitsedikwalo le Bafarisai ba simolola go akanya ba re: “Ke mang yo, yo o buang dikgalo? Ke mang yo o ka itshwarelang dibe, fa e se Modimo fela?”
22Ya re Jesu a lemoga dikakanyo tsa bone, a ba fetola a re: “Lo akanyang mo dipelong tsa lona? 23Mo go botlhofo ke gofe, a ke go re: ‘Dibe tsa gago o di itshwaretswe’ gongwe go re: ‘Tsoga o tsamae’? 24Mme ke tla dira gore lo lemoge, fa Morwa-Motho a na le thata mo lefatsheng ya go itshwarela dibe!” Ke fa a raya yo o suleng mhama a re: “Ke go raya ke re: Tsoga o tsee diphate tsa gago, o ye kwa ntlong ya gago!”
25Yoo a tsoga ka bonako fa pele ga bone, a tsaya se o neng a letse mo go sona, a ya kwa ntlong ya gagwe, a ntse a galaletsa Modimo. 26Foo ba tlholelwa botlhe, ba galaletsa Modimo, ba tlala poifo ba re: “Re tlhotse re bonye disitapelo.”
27Morago ga tseo a tswa, a tsamaya; a bona mokgethisi yo leina la gagwe e leng Lefi, a ntse fa ntlong ya kgethelo, a mo raya a re: “Ntshale morago!” 28Yoo a tlogela tsotlhe, a nanoga, a mo sala morago.
29Jaanong Lefi a mo direla moletlo o mogolo mo ntlong ya gagwe, go le bontsi jo bogolo jwa bakgethisi le jwa ba bangwe ba ba ntseng nabo fa dijong.
30Foo Bafarisai le Baitsedikwalo ba bone ba ngongoregela barutwa ba gagwe ba re: “Ke eng, fa lo ja, lo nwa le bakgethisi le baleofi?”
31Jesu a ba araba a re: “Ba ba itekanetseng ga ba batle ngaka; mme e batlwa ke ba ba lwalang. 32Ga ke a tla go biletsa basiami tshokologong, fa e se baleofi fela.”
33Gape ba mo raya ba re: “Barutwa ba ga Johane ba itima dijo gantsi, ba dira merapelo, ba Bafarisai le bone jalo; mme ba gago bone ba a ja, ba a nwa.”
34Jesu a ba raya a re: “A lo a tle lo itimise baetsana dijo, monyadi a sa ntse a na nabo? 35Malatsi a tla tla; mme e tla re monyadi a sena go tlosiwa mo go bone, e be e le gona ba tla itimang dijo mo malatsing ao.”
36Le gona a bua nabo ka setshwantsho a re: “Ga go ope yo o segang setsiba mo seaparong se sešwa, a se rokelele mo seaparong se se onetseng; fa a ka dira jalo, o tla gagola le sona se sešwa. Le gona setsiba se se tswang mo go se sešwa ga se nke se dumelelana le se se onetseng. 37Gape, ga go na ope yo o tshelang weine e ntšhwa mo makukeng a magologolo; fa go ka dirwa jalo, weine e ntšhwa e tla phantsha makuka, e tshologa, le makuka a senyega. 38Weine e ntšhwa e tshwanetse go tshelwa mo makukeng a mašwa; di bolokega jalo mmogo. 39Le gona ga go na ope yo e a reng a sena go nwa weine e kgologolo, a tloge a batle e ntšhwa; gonne a re: ‘E kgologolo e bedile.’ ”


text:
Kwarrielaagte kwa porofenseng ya Mpumalanga ya Afrika Borwa ke motse-mogolo wa Bantwane. E rekilwe gotswa mo molemiruing wa mosweu kwa tshimologong ya ngwagakgolo ono, thulaganyo ya tshwantshôkago ya Kwarrielaagte, jaaka ditso, meaparo le mekgwa-tiriso ya botaki tsa badudi ba yona, e supa tatelano-maemo ya tsalano e e tsepameng. Leloko lengwe le lengwe la setlhopha le na le seêmô le maêmô a le a reboletsweng ka go gagamala, goya ka tlhagô le mokgwa-tlwaelô wa tsalano mo tikologong e e emeng, e e sa kgotlhelwang ke go suta ga makhubu a histori, botsalano le ngwao.
Dineeletsano tsa ngwao magareng ga Bantwane le Bapedi di ipaka ka ditshwanô mo moaparong (basadi gotswa mo ditlhopheng ka bobedi ba apara mosese o o tlisitsweng ke baanamisa-tumelo jaaka karolo ya moaparo wa setso), mekgwa-tlwaelô, mediro ya setso, thulaganyo ya tshwantshôkago (ditlhopha ka bobedi di dula mo metseng ya setso sa Sesotho sa Lebowa) le mo puong. Matebele le ona a itsagale fa a aroganya dikamano tse di gaufi le Bantwane, tse di nonofaditsweng ka nyalelano, go tsaya karolo mmogo mo medirong ya thupiso le ditshwano mo mekgabisong ya basadi, e e jaaka dibaga tsa ditalama tsa mo molaleng tse di rwalwang ke basadi gotswa mo ditlhopheng ka bobedi. Ditlhopha tsotlhe ka boraro di obamela kgaogano e e gagametseng ya ditiro tsa bong mme di ikaega mo ekonoming ya bolemi jwa kwa magaeng.
Jaaka Matebele a Transvaal le Bapedi, fa ngwagakgolo wa bo-19 o khutla, Bantwane ba ne ba lebagane le taolô ya bokoloniale le thulaganyo ya tiro-phudugo e e neng e direla go tlhatlhamolola ekonomi ya kwa metse-magaeng. Ditlamorago tseno tsa histori di nonofaditse kgatelelô ya makaedi-tshelo le ditso tse di tsepameng gore go somarelwe tsela ya botshelo e e neng e fetolwa.
Leina Ntwane (‘tlhogo-thata’ kgotsa ‘motlhabani’) le katswa le tswa mo leinaneng le le dikaganyeditseng kgaogano ya setlhopha se se ikarogantseng gotswa go Bamangwato. Gatwe, mongwe wa barwa ba kgosi o tlotse moila mabapi le go ja nama ya poo. O ne kwa morago a kgaolwa mo morafeng mme a tsamaya le setlhopha sa maganagobuswa mo botharing jwa dingwaga tsa bo-1780 go tlhama morafe wa Bantwane. Gompieno morafe ono ka bontsi o dula kwa kgaolong ya Moutse, kwa borwa jwa Groblersdal kwa porofenseng ya Mpumalanga. Le fa Bantwane ba dira bontsi jwa badudi ba Moutse, kgaolo eno e dulwa gape ke Bapedi, BaSwati, Basotho le Matebele.
Go fitlha ka 1986 merafe e e farologaneng e ne e dula ka kagiso, ba arogana ka bogolo dithulaganyo tsa makaedi-tshelo, ba diragatsa dineeletsano tsa ngwao tse di tshwanang mme ebile ba nyalelana. Kutlwanô eno e ne ya phutlhamiswa ka 1986 ka go akaretswa ka dikgoka ga Moutse mo nageng-selegae ya maloba ya KwaNdebele. Bantwane ba ne ba ganana le phuduso; jaaka morafe o o kileng wa be o ithobile ka tsa sepolotiki o nna dikgoka, kgaolo e e gaufi le Dennilton le Kwarrielaagte e ne ya fetoga lebala la ntwa, eseng fela magareng ga matsholo a puso le a a kgatlhanong le puso, fela gape le magareng ga baagisani le masika. Mme fela, mo gare ka moruso, ditso tsa Bantwane di le di ntsi di ne tsa tswelela pele, segolobogolo mo basading. Mo go sa nneng teng ga banna ba bona – bontsi ba bona ba ne ba fudugile ka ntlha ya tiro – basadi ba ne ba pateletshega go tlhokomela ekonomi ya selegae fa ba ntse ba tsweletse ka dikarolo-setso tsa bona jaaka bahumagadi le babelegi.
Translated by Nchema Rapoo


text:
171“O se ka wa tlhabela Morena, Modimo wa gago, kgomo gongwe sefutshane se se nang le bogole, le fa e le bofe jo bo sa siamang; gonne go dira jalo ke maila mo Moreneng, Modimo wa gago.
2“E re fa go fitlhelwa monna gongwe mosadi mo gare ga gago mo metseng ya gago e Morena, Modimo wa gago, o tla e go nayang, e le yo o dirang tse di bosula mo matlhong a Morena, Modimo wa gago, ka go tlola kgolagano ya gagwe,
3a ya a direla medimo e sele, a e obamela, le fa e ka nna letsatsi gongwe ngwedi gongwe lesomo lotlhe la legodimo – mo ke sa go laelang – 4mme o begelwa jalo, o utlwa, gona o tlhotlhomise sentle. Jaanong fa o fitlhela e le nnete, e se magatwe fela, mme makgapha ao a dirilwe mo go Iseraele, 5gona monna yoo gongwe mosadi yoo yo o dirileng se se bosula seo, o mo ntshe mo metseng ya gago, e bong monna yoo gongwe mosadi yoo, mme a a kgobotlediwe ka majwe gore a swe.
6Yo o ntseng jalo a a bolawe ka tshupo ya basupi ba le babedi gongwe ba le bararo; a se ka a bolawa ka tshupo ya mosupi a le mongwe fela.
Baheb. 10:28
7A diatla tsa basupi di mo tsholeletse majwe pele go mmolaya, mme morago ga moo diatla tsa morafe. O tlose bosula jalo mo gare ga gago.
8“E re fa kgang ya tsheko e go palela ka ga polao gongwe kganetsanyo gongwe dintho, le fa e le dikgang dife mo metseng ya gago, gona o nanoge o ye kwa felong fa Morena, Modimo wa gago, o tla go tlhaolang, 9o fitlhe kwa baperesiting ba Balefi le kwa moatlhoding yo o tla bong a le teng ka sebaka seo, o ba botse; bone ba tla go itsise katlholo. 10Jaanong o dire ka fa katlholong e ba tla e go itsiseng ba le felong fa Morena o tla go tlhaolang, o be o tlhokomele go dira fela jaaka ba go ruta. 11O dire ka fa molaong o ba tla o go rutang le ka fa katlholong e ba tla e go bolelelang. O se ka wa fapoga mo lefokong le ba tla le go bolelelang go ya ntlheng ya le le jang gongwe ntlheng ya la molema. 12Mme monna yo o dirang ka boitaolo, a sa utlwe moperesiti yo o emetseng go direla Morena, Modimo wa gago, teng gongwe moatlhodi, monna yoo o tshwanetse go swa. O tlose bosula jalo mo go Iseraele. 13A morafe otlhe o utlwe, o boife, mme o se ka wa tlhola o itaola.
14“Fa e ka re o sena go tsena mo lefatsheng le Morena, Modimo wa gago, o tla le go nayang le go le rua le go nna mo go lone, o a re: ‘Ke rata go ipeela kgosi jaaka go dira ditšhaba tsotlhe tse di mo tikologong ya me,’
15gona o ipeele kgosi e Morena, Modimo wa gago, o tla e tlhophang; e bong kgosi e e leng mongwe wa ba ga eno; ga o a tshwanela go ipeela monna wa setšhaba se sele yo e seng wa ga eno. 16Fela e se ka ya nna le dipitse tse dintsi, le gona e se ka ya romela batho ba morafe kwa Egepeto go ya go bapala dipitse; ka gonne Morena o lo reile a re: ‘Lo se ka lwa tlhola lo boa gape ka tsela eo.’
17Le gona e se ka ya tsaya basadi ba bantsi, e se re gongwe pelo ya yona ya fapoga. E se ka ya ikgobokanyetsa selefera le gouta tse dintsi thata.
18E re e ntse e dutse mo sedulong sa yona sa bogosi, a e ikwalele mafoko a molao oo mo lokwalong, e a ntshe mo lokwalong lo lo mo tisong ya baperesiti ba Balefi. 19A e nne nalo, e lo buise ka malatsi otlhe a botshelo jwa yona gore e ithute go boifa Morena, Modimo wa yona, le go tlhokomela mafoko otlhe a molao oo le a melao eo go dira ka yona, 20e se re gongwe pelo ya yona ya ikgodisetsa ba ga yona, ya fapoga mo taelong e go ya ntlheng ya le le jang gongwe ntlheng ya la molema gore malatsi a bogosi jwa yona a nne mantsi mo go Iseraele, a yona le a bona ba yona.


text:
Ka 1990 FW de Klerk o begile go aposiwa ga makoko a sepolotiki a a jaaka ANC le bagolegwa ba sepolotiki ba ne ba gololwa, mo gare ga bone Nelson Mandela. Morago ga go gololwa kwa kgolegelong, Nelson Mandela le Winnie ba ntse le Desmond Tutu kwa ga gagwe kwa Bishopscourt, Kapa.
Tutu o ile tirong ka go kopa bokhutlo jwa dikiletsokotlhao kgatlhanong le naga ya rona le go baya ga dibetsa ke ditlhopha tse kgatlhanong le tlhaolele gammogo le baeteledipele ba kereke go fetsa kgolagano ya bona ya sepolotiki.
Fa di sena go runya ga tirisodikgoka e magareng ga Inkatha Freedom Party 'IFP' le ANC morago mo ngwageng oo Tutu o ne a emisa leeto la gagwe le le neng le rulagantswe go ya kwa USA ka go kgona go nna le seabe mo dipuisanong le Nelson Mandela, FW de Klerk le moeteledipele wa IFP, Mangosuthu Buthelezi, ka maiteko a go tlisa kagiso.
Fa tirisodikgoka e anama o ne a etela kwa metsesetoropong e e amegang ka go ya go thusa batswasetlhabelo. Ka kgwedi eo ya Ngwanatsele o rulagantse samiti ya baeteledipele ba kereke le baeteledipele ba sepolotiki go ba rotloetsa go dira mmogo go fedisa tirisodikgoka. Ka nako e Tutu o nnile le mathata a boitekanelo, mme se se feletse ka gore ene a tsaye boikhutso jwa lobaka lwa dikgwedi di le nne kwa Atlanta, Georgia.
Mo go jalweng ga ditlhopho tsa ntlha tsa temokerasi tsa Afrika Borwa ka 1994, Tutu o ne a itumeletse tebelelo ka ga ditoro tsa gagwe tsa naga go nna nnete. O ne a letlelelea sefatlhego sa gagwe go dirisiwa mo diphousetareng tsa letsholo le fa Nelson Mandela a ne a tlhophiwa go nna Poresidente o rulagantse karolo ya gagwe ya tlhomosemmuso ya bodumedi.
Tutu o ne a gatelela ka moletlo wa bodumedi bo bontsi go akaretsa Sekeresete, Semoslem le tsa Bajuta. O ne a ema nokeng ka botlalo kgopolo ya batho ba ba farologaneng ba tshelang mmogo ka kagiso. O ne a tlhama leina “setšhaba sa molalatladi” le le neng la dirisiwa mo Afrika Borwa morago ga tlhaolele ka mowa wa batho ba ditso tsotlhe, ditso le ditumelo di keteka nngwe le nngwe, ntle le kgapeletso ya tlhaolele.
Kwa morago ga tlhaolele, potso e ne ya tloga ya gore puso e ne e tla samagana jang le mathata ao a tlhotsweng mo dingwageng tse di fetileng. Mokgatlho wa Bosetšhaba o rerisane dipaki tsa kgololosego fa mokgatlho wa ANC ditshwantsho tsa maloba tsa naga gore di bewe mo tshekong ka bosenyi ba bona. Kwa bokhutlong, Khomišene ya Nnete le Poelano 'TRC' e ne ya tlhongwa mme Tutu o ne a kopiwa go dira jaaka Monnasetulo.
Boikaelelo jwa TRC e ne e le go batlisisa ka ga kgatako ya ditshwanelo tsa botho tse di dirilweng ke ditlhopha ka bobedi tse di neng di ema nokeng le go kganela puso ya tlhaolele. Tutu o ne a lebelela ga raro la mokgwa wa go dira ka dikgetse tse di beilweng fa pele ga gagwe. E ne e na le tse di latelang: Batho ba ba latofadiwang ka go senola ka botlalo ditiro tsa bone: tiro ya boipobolo.
Batho ba ba latofadiwang ba ka nna ba abelwa kgololosego go tswa go tshekiso: tiro ya tshwarelo. Batho ba ba latofadiwang ba fetole dilo le bao ba ba diretseng diphoso: tiro ya pusetso. Tutu o ne a amegile thata ka dikgang tsa tse di tshosang tsa kgatako ya ditshwanelo tsa botho tseo a di reeditseng mme gantsi o ne a fenywa ke maikutlo.
Fa dikgang tsa tirisodikgoka le tshotlako mo diatleng tsa ANC e tlhagelela, lekoko le na le tshoga gore seriti sa lona se tla senyega. Le ne le batla go fetola karolo ya pegelo ya bofelo ya TRC go tila ditshenyo, mme Tutu o ne a ka se letle seo. O ne a tsibosa la tirisobotlhaswa ya maatla a kaya gore, fela jaaka go diragetse mo dinageng tse dingwe go ralala hisetori, puso e ntšhwa e ka nna kgatelelo jaaka ele ya bogologolo.
Ka 1996 Tutu o rotse tiro ya gagwe le ditiro jaaka Mobišopomogolo wa kwa Kapa go kgona go dira tiro ya gagwe mo TRC ya tlapele le ka 199 o tlhagisitse pegelo ya TRC ya methama e metlhano go Nelson Mandela kwa moletlong wa kwa Pretoria. O lemogile ditlhaelo tsa TRC mme o ne a itumedisitse ke tiro ya yona.Translated by Lawrence Ndou